qundao/data-zh-poetry huggingface dataset:
钱武肃王像为王裔孙若浩题
作者：冯桂芬
朝代：清

唐宋之间五十祀，六姓一十四天子。一镇东南屹然峙，乃与五代相终始。夹马营，真人生。华山隐者堕驴笑，天下从今始太平。翩然卷甲输归诚，铁券金瓯垂令名。天意亡唐不可挽，固知神器难力征。又况东南地势难与西北争，后来南渡嗟何成。谋国岂合学孤注，竖儒乃议勤王兵。君王智略济神武，与民休息成乐土。莽莽中原纷弈棋，烽火漫天震鼙鼓。六桥风月圣湖烟，百万生灵独安堵。怜才一事更可人，足使孤寒皆气吐。司勋毷氉一青衫，文绮蒲轮来幕府。钱塘祠宇肃清高，灵气英风照千古。时清将种更儒巾，子孙世列清华谱。兰芽瑜珥何联翩，灵运诗篇先述祖。即今遗像俨须眉，纸上飒爽来英姿。锦裘骏马好结束，想见江东转战时。
挽张百熙联
作者：冯梁
朝代：清
体裁：联

兴学未盛，立宪方艰，更教桂路云亡，遗恨国家正多事；乳燕犹雏，流莺已老，竟使梁木遽坏，伤心桃李不成春。
挽曾国荃联
作者：冯正元
朝代：清
体裁：联

武功继王罗李诸公，独任其难，擒渠扫穴；遗爱遍晋鄂吴三省，遭时之变，弭患拯灾。
孝感渎
作者：冯治
朝代：清
体裁：古风

延陵之西孝感渎，尚义乡中古河曲。不见王祥旧寄居，只传后母思生鱼。母病求鱼甚求药，冰冻天寒水如涸，解衣剖冰寒不觉。忽然冰开双鲤跃，羹鱼奉亲子所乐。当时孝感岂一端，亦有飞来数黄雀。雀可炙，鱼可羹，几人孝感通神明。北风年年河水冰，至今空记王祥名。谁当作祠劝万世，郡侯天官侍郎有张氏。
游青山庄
作者：冯浩
朝代：清

层层麦浪涌春田，小径萦纡谢墅前。夹岸通桥平似掌，沿堤累石亚于肩。林藏岩洞深逾秀，花带烟云澹倍嫣。最爱流波渺无际，遥汀微露钓鱼船。
秋草
作者：冯浩
朝代：清

风欺露压夕阳烘，极目平芜远道中。袍色旧来人白发，烧痕新处树丹枫。宾鸿影澹还辞北，天马蹄轻早向东。莫为登临动惆怅，每缘萧瑟蕴青葱。
九日同沈绎堂罗振彝王仲昭吴志伊陈椒峰登善果寺毗卢阁
作者：冯溥
朝代：清
体裁：七言律诗

苍凉霜气未深寒，九日招提倚佛栏。过眼征鸿难并翼，入盘紫蟹且加餐。天龙八部垂垂老，日月双丸冉冉看。陶谢宾朋欣满座，黄花欲插更弹冠。
汉文帝幸代图
作者：冯溥
朝代：清
体裁：七言律诗

汉帝当年歌《大风》，欢留父老乐融融。谁知将相和调后，更有君王赏宴同。每饭未尝忘巨鹿，故居犹是念新丰。旌旗十万云中驾，休拟登台出塞雄。
秋日饮酒诗
作者：冯溥
朝代：清
体裁：古风

秋色从西来，吾斋何潇洒。凉飔拂襟袖，老眼作小楷。念此筋力微，自笑如童騃。又容净远眸，天清暑已解。重曝晏子裘，莫怪侏儒矮。高朋正满座，樽空更须买。取乐少年同，顿忘吾体惫。况有吹箫人，取材谷之嶰。华灯宜高张，梁尘凫凫摆。不醉未云达，遑恤旁观骇。试看战士苦，甲披犹重锴。
纪异
作者：冯溥
朝代：清

己未秋七月，廿八直官廨。震动起重渊，衰老适相邂。初听蛟龙吼，水势涌澎湃。复拟雷霆怒，击物刀必夬。奔走争一门，汹汹群夺隘。帽脱鲜结缨，袒裼任衣衩。跬步暗前途，举足迷所届。造物胡不仁，或是天地噫。仓猝遘乖异，喘定神尤惫。战剽色各变，相对不能话。招魂幸得活，倾压分一界。岂是九河复，沟裂分多派。屋覆势连鸡，墙彻溷贵介。嗟哉土中人，狼藉如填债。上帝降鞠凶，下土横彫瘵。贫者束缚去，富室或歌薤。逆旅亲戚绝，惨被蝇蚋嘬。皇仁真浩荡，发帑赈颓坏。无主敕官瘗，丁宁勤告诫。小人复贪利，木石十倍卖。至今露处多，入室如畏虿。席亦不易得，妇子衣裳絓。街头灯火繁，团聚浑结砦。凄凉逢阴雨，郑图非所画。灾祥昧其原，夫子不语怪。俗讹鳌极翻，吾将具十犗。
纪异·其一
作者：冯溥
朝代：清
体裁：古风

己未秋七月，廿八直官廨。震动起重渊，衰老适相邂。初听蛟龙吼，水势涌澎湃。复拟雷霆怒，击物刀必夬。奔走争一门，汹汹群夺隘。帽脱鲜结缨，袒裼任衣衩。跬步暗前途，举足迷所届。造物胡不仁，或是天地噫。仓猝遘乖异，喘定神尤惫。战剽色各变，相对不能话。招魂幸得活，倾压分一界。岂是九河复，沟裂分多派。屋覆势连鸡，墙彻溷贵介。嗟哉土中人，狼藉如填债。上帝降鞠凶，下土横彫瘵。
纪异·其二
作者：冯溥
朝代：清
体裁：古风

贫者束缚去，富室或歌薤。逆旅亲戚绝，惨被蝇蚋嘬。皇仁真浩荡，发帑赈颓坏。无主敕官瘗，丁宁勤告诫。小人复贪利，木石十倍卖。至今露处多，入室如畏虿。席亦不易得，妇子衣裳絓。街头灯火繁，团聚浑结砦。凄凉逢阴雨，郑图非所画。灾祥昧其原，夫子不语怪。俗讹鳌极翻，吾将具十犗。
芦沟桥行
作者：冯溥
朝代：清
体裁：古风

芦沟之桥走百货，柴车阻塞断人过。前车脱轭扶牛立，后车挨帮骑马坐。须臾十车五车横，千车百车不肯行。日中相望愁日暮，九衢遥瞩走峥嵘。豪贵驰来鞭挞厉，回辕让路开复闭。念子气骄衣裳单，天寒露宿真拙计。都城百雉开九门，九门亦复如云屯。侯家应有车千辆，牛马风尘日月昏。忆昔子针来奔晋，华轩炙毂夹道进。观者惊愕未敢言，雷轰电掣公卿震。富贵事君莫等伦，不见诗咏车辚辚。寄言行役冠裳客，好避驱车独力人。
行路难
作者：冯溥
朝代：清

长安豪贵起大屋，日食万钱苦未足。洛阳年少来上书，旁观笑破绛灌腹。昔日信陵谋孔艰，车骑喧阗老抱关。太史犹记东门里，过者徘徊不忍还，呜呼蹑屩担簦日三喟，人生报恩会有地。少年结交意气豪，杯酒欢娱赠宝刀。出门一笑轻其曹，铭钟铸鼎等鸿毛。白日晻暧不相待，霜刃绣涩沉光彩。无复伏波铜柱勋，空愁薏苡飞书在。呜呼茫茫尘氛无要津，弃繻破浪属何人。纫兰不耐久，磨刃空伤手。树锻既不堪，犊鼻亦可丑。丈夫悬弧志四方，焉能局蹐徒俯首。脂车秣马越太行，自信险阻无制肘。我车脱幅，我马卒瘏。前有虺蛇，后有猛虎。将伯无助，困于林莽。咄嗟歌白石，慷慨问青旻。孰知坎壈蓬蒿士，亦有当年稷契臣。
行路难·其一
作者：冯溥
朝代：清
体裁：乐府曲辞

长安豪贵起大屋，日食万钱苦未足。洛阳年少来上书，旁观笑破绛灌腹。昔日信陵谋孔艰，车骑喧阗老抱关。太史犹记东门里，过者徘徊不忍还，呜呼蹑屩担簦日三喟，人生报恩会有地。
行路难·其三
作者：冯溥
朝代：清
体裁：乐府曲辞

纫兰不耐久，磨刃空伤手。树锻既不堪，犊鼻亦可丑。丈夫悬弧志四方，焉能局蹐徒俯首。脂车秣马越太行，自信险阻无制肘。我车脱幅，我马卒瘏。前有虺蛇，后有猛虎。将伯无助，困于林莽。咄嗟歌白石，慷慨问青旻。孰知坎壈蓬蒿士，亦有当年稷契臣。
行路难·其二
作者：冯溥
朝代：清
体裁：乐府曲辞

少年结交意气豪，杯酒欢娱赠宝刀。出门一笑轻其曹，铭钟铸鼎等鸿毛。白日晻暧不相待，霜刃绣涩沉光彩。无复伏波铜柱勋，空愁薏苡飞书在。呜呼茫茫尘氛无要津，弃繻破浪属何人。
赠唐济武
作者：冯溥
朝代：清

折槛焚鱼句独工，参祥学道迹双融。闲来几捆牛腰卷，醉后千村驴背风。小过旧知惟砚北，同人新兴在江东。即今握手春明里，不拟人间问转蓬。篱菊花繁九月秋，去年有客赋同游。文章海内无双手，公望词林最上头。狎主齐盟邻友在，朅来燕市酒徒留。蜀笺欲买三千叶，钞取新诗慰老眸。
赠唐济武·其一
作者：冯溥
朝代：清
体裁：七言律诗

折槛焚鱼句独工，参祥学道迹双融。闲来几捆牛腰卷，醉后千村驴背风。小过旧知惟砚北，同人新兴在江东。即今握手春明里，不拟人间问转蓬。
赠唐济武·其二
作者：冯溥
朝代：清
体裁：七言律诗

篱菊花繁九月秋，去年有客赋同游。文章海内无双手，公望词林最上头。狎主齐盟邻友在，朅来燕市酒徒留。蜀笺欲买三千叶，钞取新诗慰老眸。
赠徐咸清联
作者：冯溥
朝代：清
体裁：联

北阙上书，识尽西京才子；东轩赐食，归贻南国佳人。
山行
作者：冯炽宗
朝代：清

山行不知远，幽寻渺无极。四山皆白云，漠漠寒烟积。茂林无停飔，清露忽成滴。数里入丹枫，千年卧古柏。散发对夕阴，此意谁能识。忽闻远寺钟，一声度空碧。肯负丘壑心，我生几两屐。
中堂联
作者：冯班
朝代：清
体裁：联

五经博士；六等生员。
临桂伯墓下
作者：冯班
朝代：清
体裁：七言绝句

马鬣悠悠宿草新，贤人闻道作明神。昭君恨气苌弘血，带露和烟又一春。
和钱耐翁次先师韵
作者：冯班
朝代：清
体裁：七言律诗

廿年藜藿许君尝，曾为成章赏我狂。草发陈根山自碧，莺啼宰木梓空长。东门有恨还无嗣，北海何人为立乡。最是驽骀筋力尽，几回骧首忆孙阳。
寒林
作者：冯班
朝代：清
体裁：五言律诗

曲直郊原树，风中寒色来。枝交夸父杖，意尽仲文槐。漏日穿斜影，封霜滑破苔。秋前摇落意，年长倍添哀。
感事
作者：冯班
朝代：清
体裁：七言律诗

风景当前漫抚膺，东南忍见杞天倾。龙盘王气山空在，马渡江潮水未平。谁致倒戈攻铁瓮，更闻降孽掠芜城。谢安王导惟丘墓，天堑徒萦十万兵。
感旧
作者：冯班
朝代：清
体裁：七言律诗

当日楼中夜未阑，隔帘红药露团团。清歌出格鲸尊满，醉袂沾香凤蜡残。暗与美人收堕珥，狂教座客笑遗冠。重来事事陵成谷，一片秋阴作晚寒。
感旧·其一
作者：冯班
朝代：清
体裁：七言律诗

素质先春迥出群，相思何处梦纷纭。莫言荡妇楼中粉，只是仙人岭上云。半树临风惊晓色，一枝如雪立斜曛。偏怜最有池中水，才得冰开已照君。
春游
作者：冯班
朝代：清
体裁：七言绝句

着屐山行喜日长，落花风里晚生凉。叩门正值高人出，闲看藤梢尽过墙。
有赠
作者：冯班
朝代：清
体裁：七言绝句

隔岸吹唇日沸天，羽书惟道欲投鞭。八公山色还苍翠，虚对围棋忆谢玄。
朝歌旅舍
作者：冯班
朝代：清

乞索生涯寄食身，舟前波浪马前尘。
无成头白休频叹，似我白头能几人？
村居月夜
作者：冯班
朝代：清
体裁：五言律诗

微云不碍月，木落小庭宽。老去余残兴，朋来免独看。鹊飞愁到晓，牛喘不知寒。莫问悲秋意，关山行路难。
柳枝词
作者：冯班
朝代：清
体裁：词

汴水东来欲下迟，千条依旧袅金丝。萧娘流落宣华死，当日春风为阿谁。
桃
作者：冯班
朝代：清
体裁：七言律诗

风吹露湿一枝枝，带子垂阴是后期。已许成蹊通看路，纵饶无语是含辞。人间地薄载难得，井上根衰蠹不持。芳蕊堪怜落堪惜，闲人不管正开时。
桃根
作者：冯班
朝代：清
体裁：七言律诗

阿阁三重压小园，玉梯东畔识桃根。未知薄怒深于笑，却喜横波直似言。月露有光空别梦，春风无事静消魂。此生万事因君尽，深负多情不负恩。
次牧《翁六月七日迎河东君于云间喜而有述》诗四首
作者：冯班
朝代：清

薰风长日正悠悠，兰室初开待莫愁。一尺腰犹红锦襻，万金鬟更玉搔头。已障画扇登油壁，好放偏辕促玳牛。争似秣陵桃叶渡，风波迎接隔江舟。殊翁彩翼绣鸳鸯，深下银钩隔异香。少女和风虚拂幌，姮娥映月自过墙。骊驹金络光归路，锦瑟朱弦独上堂。谢傅新来正行乐，诗人休羡嫁王昌。从来富贵似仙家，弱水蓬山恨较赊。自向湖头催画艇，全胜岭上驻金车。行云入暮方为雨，皎日凌晨莫上霞。若把千年当一夜，碧桃明早合开花。一树名花色最深，章台长带枉垂阴。红蕖直下方连藕，绛蜡才烧便见心。只取鸦雏为鬓样，闲调凤语作笙音。琉璃鸳瓦香泥地，娇屋重楼费几金。
次牧《翁六月七日迎河东君于云间喜而有述》诗四首·其一
作者：冯班
朝代：清
体裁：七言律诗

薰风长日正悠悠，兰室初开待莫愁。一尺腰犹红锦襻，万金鬟更玉搔头。已障画扇登油壁，好放偏辕促玳牛。争似秣陵桃叶渡，风波迎接隔江舟。
次牧《翁六月七日迎河东君于云间喜而有述》诗四首·其三
作者：冯班
朝代：清
体裁：七言律诗

从来富贵似仙家，弱水蓬山恨较赊。自向湖头催画艇，全胜岭上驻金车。行云入暮方为雨，皎日凌晨莫上霞。若把千年当一夜，碧桃明早合开花。
次牧《翁六月七日迎河东君于云间喜而有述》诗四首·其二
作者：冯班
朝代：清
体裁：七言律诗

殊翁彩翼绣鸳鸯，深下银钩隔异香。少女和风虚拂幌，姮娥映月自过墙。骊驹金络光归路，锦瑟朱弦独上堂。谢傅新来正行乐，诗人休羡嫁王昌。
次牧《翁六月七日迎河东君于云间喜而有述》诗四首·其四
作者：冯班
朝代：清
体裁：七言律诗

一树名花色最深，章台长带枉垂阴。红蕖直下方连藕，绛蜡才烧便见心。只取鸦雏为鬓样，闲调凤语作笙音。琉璃鸳瓦香泥地，娇屋重楼费几金。
江南曲三首
作者：冯班
朝代：清

春风一夜吹江色，千里细烟生乱碧。草芽纤细遍金陵，古石苔荒江令宅。年光岁岁常如此，千烧万战台城圮。鸱尾尘埋三阁平，张孔销亡二周死。石头城下水悠悠，暗数兴亡得几筹。山川不改繁华在，两桨依然迎莫愁。
江南曲三首·其一
作者：冯班
朝代：清
体裁：乐府曲辞

春风一夜吹江色，千里细烟生乱碧。草芽纤细遍金陵，古石苔荒江令宅。
江南曲三首·其三
作者：冯班
朝代：清
体裁：乐府曲辞

石头城下水悠悠，暗数兴亡得几筹。山川不改繁华在，两桨依然迎莫愁。
江南曲三首·其二
作者：冯班
朝代：清
体裁：乐府曲辞

年光岁岁常如此，千烧万战台城圮。鸱尾尘埋三阁平，张孔销亡二周死。
游仙诗六首
作者：冯班
朝代：清

龙伯无人钓饵闲，黄金双阙自斑斓。燕昭老去秦皇死，可惜蓬莱在脚间。配直长林禁散行，飘飘羽帐缀珠缨。偶然梦见歌谣处，却是风吹玉树声。金母东家狞小郎，摩挲宝剑倚天长。笑他后羿调弓矢，不射妖星射太阳。回首空城一掬灰，谁知白骨是仙才。辽东城郭非如故，何不丁仙更一来。灵文深秘莫轻论，空学玄谈未合真。好笑少年王辅嗣，洞宫长作守门人。台观茫茫苜蓿肥，至今汾上白云飞。岁星便是骑龙客，辜负君王独自归。
游仙诗六首·其一
作者：冯班
朝代：清
体裁：七言绝句

龙伯无人钓饵闲，黄金双阙自斑斓。燕昭老去秦皇死，可惜蓬莱在脚间。
游仙诗六首·其三
作者：冯班
朝代：清
体裁：七言绝句

金母东家狞小郎，摩挲宝剑倚天长。笑他后羿调弓矢，不射妖星射太阳。
游仙诗六首·其二
作者：冯班
朝代：清
体裁：七言绝句

配直长林禁散行，飘飘羽帐缀珠缨。偶然梦见歌谣处，却是风吹玉树声。
游仙诗六首·其五
作者：冯班
朝代：清
体裁：七言绝句

灵文深秘莫轻论，空学玄谈未合真。好笑少年王辅嗣，洞宫长作守门人。
游仙诗六首·其六
作者：冯班
朝代：清
体裁：七言绝句

台观茫茫苜蓿肥，至今汾上白云飞。岁星便是骑龙客，辜负君王独自归。
游仙诗六首·其四
作者：冯班
朝代：清
体裁：七言绝句

回首空城一掬灰，谁知白骨是仙才。辽东城郭非如故，何不丁仙更一来。
燕二首
作者：冯班
朝代：清

解舞腰肢解语声，伯劳相背两轻盈。将军若爱封侯相，正待金门甲第成。长养妖雏翅未齐，一园竹树晚低迷。当时若爱吴宫住，争向茅檐得稳栖。
燕二首·其一
作者：冯班
朝代：清
体裁：七言绝句

解舞腰肢解语声，伯劳相背两轻盈。将军若爱封侯相，正待金门甲第成。
燕二首·其二
作者：冯班
朝代：清
体裁：七言绝句

长养妖雏翅未齐，一园竹树晚低迷。当时若爱吴宫住，争向茅檐得稳栖。
猛虎行
作者：冯班
朝代：清
体裁：乐府曲辞

烟霏霏，雨微微。伥鬼啼，猛虎饥。山家苦竹围茅屋，遥见烟中尾矗矗。夜闻前村失黄犊，村路泥深印虎足。天胡恩此物，而俾之食肉？不见泰山之下妇人哭。
经瞿起周昙园
作者：冯班
朝代：清
体裁：七言律诗

华屋重来泪暗弹，桐阴满地作秋寒。游丝风撼啼鸦树，积草烟生斗鸭阑。谁论绝交思任昉，空怜诔德有潘安。坏墙醉后曾题处，遍检苍苔自读看。
行路难
作者：冯班
朝代：清
体裁：乐府曲辞

自许直如绳，看君白如雪。一朝更变不似先，雾里看花云里月。梦中不悟君心异，言笑依依尚相悦。五更欲曙百鸟啼，玄鬓生丝泪成血。念君旧恩君岂知，万物荣衰各有时。君不见黄蜂阶下收残蕊，转眼飞莺过别枝。
题友人听雨舟
作者：冯班
朝代：清
体裁：七言绝句

篷窗偏称挂鱼蓑，荻叶声中爱雨过。莫道陆居原是屋，如今平地有风波。
题家兄刀子
作者：冯班
朝代：清
体裁：七言律诗

匣里出君三尺剑，细看真是古干将。曾亲壮士犹粘血，误近书生便减光。形质未随风雨去，精灵应在斗牛旁。平生意气堪相用，世上雠轻且好藏。
题小刀
作者：冯班
朝代：清
体裁：七言律诗

一尺清光势似钩，锷边名姓旧来雠。未甘孤怯常磨看，自恨粗疏更密收。无质草烟轻欲动，有情秋水冻难流。佽飞匕首堪为伴，但斩蛟龙不觅侯。
题汲古阁
作者：冯班
朝代：清
体裁：五言律诗

谁言乏修绠，试向阁中看。日照锦幖色，风吹云气干。骊龙探亦易，蝌蚪识应难。自恨年华晚，时来但倚栏。
春草四首
作者：冯璜
朝代：清

柳条开放梅花谢，春气平分露草丛。山郭浮烟腾晓日，江崖晴色展东风。渐看郊野抽新绿，又见池台衬落红。正是游春好时节，青青送过画桥东。春郊一片纷如织，剪剪微风嫩绿摇。上冢年光怜水逝，采芳踪迹怨山遥。小园花谢莺声老，故垒苔荒马足骄。南浦年年相送处，行人到此总魂销。新绿萋萋匝野同，江南江北思无穷。日华晕翠连荒墅，露气浮烟入远空。碧涧蘅芜含宿雨，朱门瓦砾又东风。春烟苍莽浑无际，憔悴王孙类转蓬。野草逢春不用栽，几丛晴翠掩尘埃。一般晴色天涯远，无限清愁眼底来。长带乍衔新院落，碧丝又绕旧池台。踏青归去荒城远，寂寞山崖首重回。
春草四首·其一
作者：冯璜
朝代：清

柳条开放梅花谢，春气平分露草丛。山郭浮烟腾晓日，江崖晴色展东风。渐看郊野抽新绿，又见池台衬落红。正是游春好时节，青青送过画桥东。
春草四首·其三
作者：冯璜
朝代：清

新绿萋萋匝野同，江南江北思无穷。日华晕翠连荒墅，露气浮烟入远空。碧涧蘅芜含宿雨，朱门瓦砾又东风。春烟苍莽浑无际，憔悴王孙类转蓬。
春草四首·其二
作者：冯璜
朝代：清

春郊一片纷如织，剪剪微风嫩绿摇。上冢年光怜水逝，采芳踪迹怨山遥。小园花谢莺声老，故垒苔荒马足骄。南浦年年相送处，行人到此总魂销。
春草四首·其四
作者：冯璜
朝代：清

野草逢春不用栽，几丛晴翠掩尘埃。一般晴色天涯远，无限清愁眼底来。长带乍衔新院落，碧丝又绕旧池台。踏青归去荒城远，寂寞山崖首重回。
题山居图
作者：冯璜
朝代：清

欲向山家问起居，巉岩深处有茅庐。闲来坐卧无人管，花落庭前看道书。
关山月
作者：冯畹
朝代：清

关山月，关山月，山月高高漏未歇。城头一夜戍角鸣，大帅平明大纛行，寒沙万里晓光白，斥堠千山烽火青。昨从都尉下三山，复逐轻车出汉关。三边积雪埋头白，五夜胡风彻甲寒。月色营前凝望久，重窥记自葱岭首。多情不舍出塞骑，犹为离人照刁斗。关山月，愿分一半清皎光，为照闺中望月常如此。塞上征人行未已，醒时惆怅月照席，梦里空迷塞烟紫。
寄大兄
作者：冯畹
朝代：清

离怀渺渺一缄书，寄向春风且任渠。何限洮河东去水，此中无处著双鱼。
春日离咏寄夫子
作者：冯畹
朝代：清

宵柝声声夜未央，博山红烬玉烟凉。麝煤兰篆休重炷，不是君来便不芳。银烛斜临倦眼明，坐来转觉不胜情。忽然忆著相思句，正是销魂第一程。吟怀无那觉肠乾，为乞松萝助洒翰。扶得几分诗力起，好将新句寄君看。相思只隔两三程，写尽吴笺寄不成。却忆小窗前夕雨，为侬搀梦到金城。茹水西为风物新，韶华著意饯离人。离人今在千山外，寄语河边柽柳春。
春日离咏寄夫子·其一
作者：冯畹
朝代：清

宵柝声声夜未央，博山红烬玉烟凉。麝煤兰篆休重炷，不是君来便不芳。
春日离咏寄夫子·其三
作者：冯畹
朝代：清

吟怀无那觉肠乾，为乞松萝助洒翰。扶得几分诗力起，好将新句寄君看。
春日离咏寄夫子·其二
作者：冯畹
朝代：清

银烛斜临倦眼明，坐来转觉不胜情。忽然忆著相思句，正是销魂第一程。
春日离咏寄夫子·其五
作者：冯畹
朝代：清

茹水西为风物新，韶华著意饯离人。离人今在千山外，寄语河边柽柳春。
春日离咏寄夫子·其四
作者：冯畹
朝代：清

相思只隔两三程，写尽吴笺寄不成。却忆小窗前夕雨，为侬搀梦到金城。
一朵山房饯秋乐府六首 扫花游 其五 落叶
作者：冯登府
朝代：清
体裁：词

酸风又到，奈一夜颓林，乌啼难住。天涯倦旅。送洞庭人远，冷波先赋。采绿题红，不记旧时院宇。正凝伫。想压遍小园，月挂高树。携客閒共步。喜全露秋峰，夕阳平楚。残蝉老去。纵一枝尚恋，怯和蛩语。断梦频醒，添了疏疏碎雨。问何处。恐故山、渐迷樵路。
一朵山房饯秋乐府六首 探春慢 其三 绵
作者：冯登府
朝代：清
体裁：词

越纻嫌单，吴绫怕冷，秋衣薄处宜换。揉雪新装，搓烟重叠，早是禁寒作暖。老去羊裘重，算只有、一铢堪办。商量曝背茅檐，任它风虐霜犯。最忆语儿乡里，说今岁蚕丰，论价偏贱。茧剥兜圆，被翻池绉，多费腊娘针线。十两须添取，且过了、春寒才减。一度相思，个人纤手同软。
一朵山房饯秋乐府六首 桂枝香 其二 黄雀
作者：冯登府
朝代：清
体裁：词

霜前惊噪。指秋鸟村边，几群才到。千百羁雌，比似纥干差小。柴门粳稻齐黄候，野田飞、暖偎残照。黏竿八月，张罗九月，西风木杪。数桑落、新篘酿好。看酥片披绵，陶庄风调。合配鸡签一色，枨香同捣。醉乡更忆松江鲊，付糟床、泥封远道。只愁寒晚，荒林无影，淮南归早。
一朵山房饯秋乐府六首 疏帘淡月 其四 蟹簖
作者：冯登府
朝代：清
体裁：词

一绳界水。认鱼国分来，岸唇汀嘴。小住渔家，草舍夜凉风细。寒潮乍落灯红上，试爬沙、玉琴声起。纬萧桥畔，浑疑蛟户，织绡泉底。听郭索、冲泥逐队。渐仄行落落，瘦扶枯苇。露白霜浓隔浦，缺瓜初舣。芦帘半桁江枫外，留纤爪、寒林画意。鸥乡占断，湖租几姓，马家疃里。
一朵山房饯秋乐府六首 疏影 其六 芋
作者：冯登府
朝代：清
体裁：词

霜田熟后。笑错呼萝葡，肥饷秋九。踏趁姜塍，煨向圆弧，人归小雪时候。书生富贵知无分，占锦里、租收几亩。记断畦、凉话荷边，一霎西风寒骤。岁俭但思饱吃，农家儿女共，糠火茶臼。夜雨茅堂，客至欣然，好配柴桑新酒。一龛禅诵清斋里，便换得、千头尽有。只年年、亲种伤心，愁向故山回首。
一朵山房饯秋乐府六首 齐天乐 其一 蟋蟀用石帚韵
作者：冯登府
朝代：清
体裁：词

一痕月影花间上，思携故人凉语。砌暗潜鸣，屐侵停响，为觅声声何处。莎根絮诉。惯星晓霜初，织催寒杼。篱角柴门，笼灯记得旧情绪。王孙芳草岁暮，怅歌离吊梦，愁和疏杵。壑老堂间，泥澄盆古，中有秋魂无数。千金赌与。话夜雨长门，白头宫女。禁得年年，瓮天挑战苦。
一枝春·洋画扇
作者：冯登府
朝代：清
体裁：词

一握桃枝，问玲珑、谁向东瀛携到。落魂桥畔，相像蠡窗制巧。疏媒渲染，认金粉、楼台琼岛。对咫尺、万里苍茫，摇漾海天怀抱。匆匆梵字题了。拂斗镂树底，秋风凉峭。梅花九子，别有欢斯新稿。唐船远贩，指天际、鬣帆归早。试比似、画苑南朝，输他纤妙。
一萼红
作者：冯登府
朝代：清
体裁：词

乍田田。换一番新渌，叶叶罥螺天。翠不藏鱼，青才戏鸭，出水初见匀圆。数几点、荒波断汊，那禁打骤雨寺门前。杨柳桥桩，菰蒲烟岸，早舣吴船。曾记澄怀结夏，坐露阑风槛，四月闻蝉。赐藕光阴，烟波故事，共话几辈词仙。算如我、山衣早制，苍江外、不似闹红年。为问当时鸥侣，忆否歌筵。
买陂塘
作者：冯登府
朝代：清
体裁：词

笑狂来、白头贺监，鉴湖谁继高躅。水村肯为钱郎画，分与钓矼一曲。乡梦促。有上下葭洄，罨画东西屋。此中避俗。喜竹里开门，沙根系艇，渔唱往来熟。江湖计，风浪愁心千斛。浮尘世网缚束。红衣曾斫蓬瀛鲙，一箸鲈羹也足。邻早卜。便让我、鸥间占断烟波福。归田话续。算种菜龟池，捞虾莺窦，尽入水天录。
买陂塘·咏南宋宫人送汪水云南归事
作者：冯登府
朝代：清
体裁：词

望天山、雪花如席，黄冠早赐归去。十年憔悴金台客，回首沧桑尘土，行莫遽。且共醉、穹庐玉怨衔杯数。阳关调苦。想亡国新莺，昭阳旧燕，别句正愁赋。南朝事，白发青娥能语。霓裳天上何处。琴心一曲梅花恨，换了哀笳秋杵。朝复暮。应梦到、孤舟夜月黄河渡。重来禾黍。叹水剩山残，乱鸦啼遍，多少故宫树。
买陂塘·忆勺园菊花
作者：冯登府
朝代：清
体裁：词

又江村、柴桑酒熟，橙香新破纤爪。螀寒已报黄花信，开遍洞天窈窕。园纵小。爱抱瓮、闲来不学挈皋倒。低吟侧帽。想落叶高窗，乱蛩疏雨，三径无人拗。归来赋，我比渊明更早。有田种秫粗了。折腰依旧门前柳，一任西风吹老。君莫笑。胜开落、年年篱下寄生草。有山可抱。数烟瘦菰乡，霜肥蟹椴，合眼梦先到。
买陂塘·拟筑见山楼未果寄题勺园
作者：冯登府
朝代：清
体裁：词

忆年来、香茅一把，经营手几曾断。六峰远近排青闼，添个小楼四面。归计倦。算买树臞庵，三万钱尚欠。何时能办。要明月东阳，渌波西瀼，突兀眼中见。平生志，位置燠房凉馆。山池五亩居半。打头先受飘摇恨，春雨昔邪都遍。差自遣。但赢得、菰田姜棱收未晚。柴门岁晏。喜早稻堆尖，秋桑酒老，日日醉村店。
买陂塘·纺车和种水频伽
作者：冯登府
朝代：清
体裁：词

数江村、攀枝花信，从来那识罗绮。纺砖抛去秋灯雪，只有田间生计。净扫地。浑不省、蓬头椎髻鸡鸣起。木棉庵里。但篱豆风疏，月明在户，儿女话乡里。车肠转，且任仳离流徙。饥寒入口堪倚。小姑今岁偏催嫁，茧尽红闺纤指。停也未。也尽许、霜晨露夕论家计。閒情差拟。算米桶居妻，蒲鞋养母，愁绪一时寄。
八宝妆·文文山松风琴为张于田大令藏
作者：冯登府
朝代：清
体裁：词

朱鸟歌残，天水换、海山飞起惊涛。凄凉家国，天半鹤怨难招。想得黄冠归去后，小楼一榻雨潇潇。玉丝调。尘沙三尺，珠泪千条。青原萧然无睡，对寺钟佛火，独坐愁宵。白雁空弹，一霎柯烂桐焦。龙吟凤魄万古，此中贮松风弦外飘。试重理，听壮怀犹说，君恩未消。
八犯玉交枝·横溪渡海，涛雪欲飞，蜃雨四合，一炊黍鱼帆百里，东坡所谓兹游奇绝也。用仇山村招宝山观月上韵
作者：冯登府
朝代：清
体裁：词

蜃市凝云，蛟涎喷浪，系缆莫寻沙渚。如雪涛头天外上，已听榜人喧语。微茫沧柱。指点夕照帆樯，蚶城隐隐迷寒雾。只有洞天七十，丹山堪数。遥想缝海皆山，环山尽海，乘风不辨何处。记旧梦、灵鳌曾步。但休问、荒唐秦女。变幻付、鱼飞龙舞。会向蓬莱楼阁去。算清浅麻姑，几时重话瀛洲雨。
凤凰台上忆吹箫·秋夜有感
作者：冯登府
朝代：清
体裁：词

修病情怀，悲秋世界，凄凉忽送檐铃。怅冷眠独夜，落叶门扃。孤枕西风楼角，忍敲残、六曲湘屏。思量甚，窗眉月黑，帐额灯青。飘零。剪刀声里，想未寄绵衣，玉指难停。惯累他夜雨，不要多听。一自枫根卧后，芳魂断，百唤无醒。重寻梦、十年难记，记也零星。
凤凰台上忆吹箫·题梅卿倚梅图遗影
作者：冯登府
朝代：清
体裁：词

就雪吞香，和云讨梦，苔冰冷透鞋鞎。爱修箫伴侣，落月参横。不枉孤山夫婿，人间世、来證前生。天寒也，牵萝补屋，翠袖飘轻。卿卿。花身冷靠，为想到空山，独立凝神。奈仙云易散，花落无声。彷佛吟魂凄现，生绡里、频唤真真。泪重叠，春风一年，哭尽流莺。
卖花声
作者：冯登府
朝代：清
体裁：词

鸭觜手亲移。一半山池。槎枒渐见过墙时。月色旧时人旧梦，只有花知。瘦鹤不曾离。守著南枝。故园虽好未能归。惆怅草堂人日别，三度题诗。
卖花声·偶于冷摊旧书中得词笺，题为「岁俭偶感」，未署款，瘦鸾书极娟媚，词有拥髻凄然之意，盖贫妇有才者。爰和而著之，亦无使其无传也
作者：冯登府
朝代：清
体裁：词

翠羽共清寒。拥髻无言。贫来卖到嫁时田。只剩吴娘唐韵在，不记何年。一纸写才完。香蠹虫残。支持家计倍辛酸。为问机声灯影里，谁伴无眠。
卖花声·感旧
作者：冯登府
朝代：清
体裁：词

一院碧愔愔。帘外春深。尊前旧曲记同听。说著当时肠欲断，何况而今。往事费沉吟。月淡花阴。十年早已悔初心。为问舞衫歌扇伴，多半漂零。
卖花声·本事寄张梦庐
作者：冯登府
朝代：清
体裁：词

风絮惯沾泥。漂泊谁依。桃花扇底错呼伊。恨不相携吹笛去，整整同归。灵药可能医。误了将离。旧时月子梦都非。唱到柳儿惆怅曲，应悔来迟。
南乡子·秋晚
作者：冯登府
朝代：清
体裁：词

昨夜验微霜。木末夫容满院香。几日江城风雨近，重阳。渐渐西风渐渐凉。换了薄罗裳。小病恹恹倦倚床。廿四画帘灯乍上，昏黄。月自回廊人断肠。
南乡子·秋江晚眺
作者：冯登府
朝代：清
体裁：词

烟际楚江秋。江远潮平暮霭收。两岸芦花何处觅，扁舟。万叠青山九曲流。欸乃听渔讴。载得烟波不解愁。夕照明边三四点，沙鸥。拍拍西风起蓼洲。
南乡子·雨夜
作者：冯登府
朝代：清
体裁：词

春梦过红樱。三月东风惯作阴。夜雨催人眠得未，声声。滴到芭蕉总在心。旧事最关情。一曲潇潇唱与听。听得尊前频报道，清明。开遍桃花不放晴。
南楼令·月湖秋思
作者：冯登府
朝代：清
体裁：词

秋鬓又催残。秋衣恁处寒。送秋归、秋思年年。满眼家山都不似，只明月、近江南。莺脰一湖烟。鸿飞九月天。听渔歌、唱到门前。花屿柳汀都不见，空冷落、贺家船。
南楼令·秋晚寄题醧舫壁
作者：冯登府
朝代：清
体裁：词

风点半池萍。秋荒八月菱。认百年、杜甫南邻。闻说红芗花老尽，再莫问、坐花人。冷菊傍篱根。寒瓜落断垣。问柴桑、三径空存。只有上番成竹易，计明岁、笋应生。
南楼令·题王徵君豫曲江图和榖人前辈叶
作者：冯登府
朝代：清
体裁：词

乡占白鸥宽。江光槛外看。作秋声、芦荻催寒。一面翠屏三面竹，结草阁、住方干。沽酒踏沙乾。渔家共往还。约樵青、烟语同参。留待他年春水涨，准旧梦、理云帆。
南浦·芦花和屠梅西
作者：冯登府
朝代：清
体裁：词

秋雪一窝凉，绕荒汀、飞花飞絮遮断。叶叶复梢梢，天涯望、惆怅伊人何限。寒沙影里，一绳忽下湘波雁。沧州愁晚。任吹老西风，更无人管。江湖小泊苍茫，正露晓霜浓，高低漫捲。夜火蟹帘红，钓船笛、吹过前滩声远。萧萧深处，几家渔屋寻难见。鸥床梦遍。记两岸虫喧，半丸月暗。
卜算子·紫琅山中晓行
作者：冯登府
朝代：清
体裁：词

乍过水边村，已失烟中路。马上霜浓月未沉，历历疏城树。秋尽尚闻莺，林黑须防虎。乱水荒山不见人，尽日红绵雨。
台城路
作者：冯登府
朝代：清
体裁：词

幽禽唤起寻山屐，烟边一筇孤引。石罅泉喧，峰围寺抱，藓路夕阳细认。溪山无尽。爱松翠招凉，竹香送韵。冷淡衿怀，算除猿鹤有谁问。浮荣身世休论，匆匆尘梦过，都欠凭准。鱼买西湖，酒赊东浦，自喜平生疏俊。山赀肯赠。便缚个团焦，招云偕隐。要傍梅花，段家桥远近。
台城路
作者：冯登府
朝代：清
体裁：词

蓬莱小谪人间世，尚留碧城数字。谢客吟新，涪翁格瘦，轻试水晶墨史。昭华宫里。供题竹笺梅，杨家妹子。磨尽麋丸，晓寒赋罢写眉翠。蕊珠环佩去杳，留南朝仙梦，尚说西里。一角山河，半池天水，多少蟾蜍旧泪。何年破碎。认天籁图书，香销粉坠。好伴书人，玉台修韵事。
台城路·新柳
作者：冯登府
朝代：清
体裁：词

永丰西角星才晓，春光一丝先泄。浅不遮山，弱还蘸水，作暖弄阴时节。濛濛翠抹。指细雨江亭，斜阳烟堞。寒食明朝，桃花门巷听吹笛。风情休忆年少，庆奴应老去，扇影凄绝。燕舞难禁，鸦栖未稳，几度那堪攀折。东风一霎。又绿遍河桥，送人离别。眉子新翻，淡黄初见月。
台城路·牵牛花
作者：冯登府
朝代：清
体裁：词

何时滴下天孙泪，年年柔条幽吐。细颤桐心，低捎竹尾，径绾秋蛇争舞。早凉庭宇。趁篱豆风疏，石蕉雪聚。香梦惺松，惜花催起月过午。最怕骄阳当户。才舒还易捲，恨蕊偏妩。虫歇莎根，星稀河角，付与人间儿女。轻绡试谱。却翠织蛛丝，碧分钗股。怅望秋期，罾船听尽雨。
台城路·秋草
作者：冯登府
朝代：清
体裁：词

池塘梦绿西风里，诗情者番多少。翠影偎蛩，红心怨蝶，昨夜江南秋到。踏春路杳。记暮雨清明，酒浇苏小。陇笛声中，吹成牛背夕阳照。凄迷烟冷一片，认六朝金黺，旧恨都扫。野火空山，残萤身世，无限荒堆寒峭。天涯客老。怅头白王孙，几时归了。莫唱蘼芜，断魂仍远道。
台城路·蚕
作者：冯登府
朝代：清
体裁：词

紫荷草长荼蘼梦，匆匆送春南亩。鸭嘴桑抽，马头祠赛，银箔温和时候。客来禁否。画梯影斜阳，柴门晴昼。尽月无人，札山看火费心手。小姑璘藉分守。记房栊辛苦，针帖慵绣。晓月眠迟，山棚上早，莫又雨僝风僽。几番熟后。喜雪茧香吹，缫车声骤。老我心情，一丝催不就。
台城路·辽后洗妆楼追和容若韵
作者：冯登府
朝代：清
体裁：词

玉盆湾口无遗庙，层楼尚依琼渚。蕃马吹螺，驼尼簇翠，历尽金铺败雨。承恩是处。记换枕摊衾，青蛾分付。九帐灯红，东楼妆罢早朝去。蛾麋忽遭秋妒。枉多才瑟瑟，旧恨千古。案證香词，瓦残萧字，莫问回心眉谱。烟莎日暮。剩荷叶西头，绿云黄土。只有蒙哥，内家闻秘语。
台城路·香篆和频伽
作者：冯登府
朝代：清
体裁：词

驼钩不放霏霏影，依稀结就云字。贝叶斜翻，回文细袅，宛转看来如意。白莲叶底。怕鹦母催成，同心烧未。懒拨残炉，帘波浸湿悄垂地。柔肠替伊写出，恐被风吹断，剪云难寄。半炷才完，一丝又上，迷了薄金窗纸。红篝倦倚。记如梦如烟，背灯愁里。枕畔蘅芜，冷灰飞不起。
唐多令·过梅溪老屋感赋
作者：冯登府
朝代：清
体裁：词

老屋梅溪东。颓垣碎雨中。付谁家、燕子西风。一段斜阳深巷里，但认得、板桥红。携火捉秋虫。抛书趁晚钟。卅年前、双髻儿童。酒市渔扉都换过，只白发、有邻翁。
城头月·题亡妇梅卿《南柯子》词后
作者：冯登府
朝代：清
体裁：词

唐诗一卷曾亲授。红豆双声就。箫局偎寒，纺车絮雨，梦也休回首。芦帘十载为新妇。草草分离骤。写韵楼空，修箫月冷，总是断肠候。
声声慢·阑干和郭频伽
作者：冯登府
朝代：清
体裁：词

药园远近，花馆参差，妆成录曲偏长。卐字分明，更看亚字分行。依稀那家院子，露红痕、一角斜阳。隔竹影，又一重帘水，何苦周防。却记酒阑扶倦，数玲珑十二，同靠秋凉。月暗花疏，忍教独倚思量。愁肠几回断后，恨无声、拍遍钗梁。凝望久，想吟魂、还在画廊。
夏初临·梅阴肥雨，青苔上阶，一榻萧然，扣扉无客，不胜杜老旧雨今雨之感
作者：冯登府
朝代：清
体裁：词

鸥国跳珠，鱼天泼墨，梅阴风信初谙。几阵潇潇，今番骑月愁占。西窗闇一重帘。又一重、山翠浓添。苔绿留人，蘋香压酒，款竹清酣。赐樱阆苑，采药丰台，六街俊侣，并马春衫。那回听雨，枣花楼阁廉纤。归隐溪南。懒心情、只似眠蚕。钓江潭。宫衣无用，蓑笠休嫌。
天香·一朵山房赋庆长三年日本纸
作者：冯登府
朝代：清
体裁：词

老茧抽黄，古苔捶碧，城头白石遥寄。袖海新编，撒羹秘苑，十样蛮笺堪拟。秦灰劫外。有鼎井、前朝录事。认取庆长岁月，一函鲤鱼千里。鸡林尽饶书市。趁星槎、唐船初至。九子梅香，一任传红写翠。莫问相思花卫，剩几幅、换心落魂字。好注虫虾，吾妻镜史。
太常引
作者：冯登府
朝代：清
体裁：词

落花一院雨丝丝。无计挽春归。纵使挽春归。已误了、莺期燕期。红阑十二，画帘廿四，长定是相思。何苦苦相思。翻悔了、当时见时。
如此江山·江山船
作者：冯登府
朝代：清
体裁：词

春波不管人离别，一篷载将愁去。画箔低遮，玻璃软荡，只共凫欢鸥妒。勾留漫许。对柳黛山眉，水魂烟语。听打兰桡，严州不住睦洲住。回头七里台远，学青山两髻，奁镜偷注。翠隙传杯，红深度曲，都是曾听伊处。萍圆絮聚。趁好梦轻帆，杨花暮雨。流尽相思，春江催杜宇。
子夜歌·秋晚
作者：冯登府
朝代：清
体裁：词

阑干十二花遮影。玉阶月上帘垂静。一晌只贪眠。如何怯夜寒。罗衾凉早叠。推枕何曾著。庭院已秋风。夫容不肯红。
尾犯·笋
作者：冯登府
朝代：清
体裁：词

樱桃新雨。验翠胎早孕，犀株先露。昨宵一道，轻雷送便，脱绷无数。衔蝉狸玉，渐引到、邻墙去。趁上番、燕子飞时，参差绿遍茶坞。最忆麦秋桐暑。满筠笼，贩水渚。看采桑梯畔，挑菜篱边，泥香须护。好配花猪煮。记山寺、剪灯夜语。且休咒、半月南风，疏阴遮满窗户。
庆清朝慢·谒白公祠
作者：冯登府
朝代：清
体裁：词

鱼鸟勾留，湖山管领，唐朝风月依然。舍人遗爱，行春五马年年。尽自誇他仙吏，簿书携上里湖船。隔江有、故人元九，结个诗禅。不数红阑三百，记茶香酒酽，刺史花天。笙歌画舫，何似枫叶江边。可惜杨枝放了，春风飞尽六桥烟。沙堤外、新裙妙伎，来舞芭筵。
徵招·瓜子追和王述庵先生
作者：冯登府
朝代：清
体裁：词

一丸沉绿寒浆尽，匀圆满瓶深贮。卐字喜排成，胜莲房心苦。番番还斗取。配茗战、苕娘风趣。碧碗分携，玉纤细擘，尽消閒语。休负酒边客，花前友、好供金蕉情绪。几度卜秋期，惯背人暗数。吴儿频乞与。笑阿囡、呼来休误。庄门坐，炒豆香时，共桥西听雨。
徵招·甬江寄怀张梦庐依石帚黄钟下徵调
作者：冯登府
朝代：清
体裁：词

烟篷雨笠渔湾客，幽栖肯寻梅里。丝鬓几回看，各萧萧如此。青衫都老矣。惯摇落、江潭滋味。一路荷花，柳边沙外，相思能寄。须记越中山，剡中雪、匆匆便成归计。底事不重来，负萧娘一纸。二分凉月子。但赢得、冷波清泪。花汀暮，说与鸥知，也尽添憔悴。
忆旧游·京口渡江
作者：冯登府
朝代：清
体裁：词

忽帆移岸走，涛挟山奔，万里长风。一舸频呼渡，如惊沙倏下，乱蹴晴空。三山远排天外，七十二芙蓉。正日浴鼋鼍，云翔鹳鹤，笛吼鱼龙。冥濛。回望处，笑一霎江行，树失千重。便欲乘楂去，认南朝烟绿，东海霞红。江山尊俎非昔，秋色又相逢。渐酒醒潮平，前津已落瓜步钟。
忆王孙
作者：冯登府
朝代：清
体裁：词

疏疏杨柳不藏秋。点点芦花半覆洲。衰草黏天无尽头。怕登楼。一片斜阳一段愁。
忆秦娥·秋海棠
作者：冯登府
朝代：清
体裁：词

西风里。一年多少愁滋味。愁滋味。夜凉银烛，照他无睡。退红衫薄慵初起。思量春梦浑无计。浑无计。玉阶独自，断肠人语。
念奴娇·仇山村故居在钱塘西城脚，烟水一湾，林扉无主，山人犹呼仇家园，土独宜苋，暇日访之
作者：冯登府
朝代：清
体裁：词

暗门归去，剩紫茄白苋，香茅曾缚。棋罢不知人世转，自爱龟池栖托。一棱寒畦，半锄荒水，种菜寻僮约。无弦琴杳，泠泠声在秋壑。空自东野官微，南朝梦换，早西山聘却。淳祐遗民双鬓老，莫笑故林猿鹤。芳草春残，桃花月改，旧恨传漂泊。房山图里，何人听雨楼角。
惜琼花·越溪秋思
作者：冯登府
朝代：清
体裁：词

越溪碧。越女白。问苧萝村里，花隐仙宅。鹭鸶飞破青山色。收钓人来，蓑雨犹湿。画船烟波六尺。转前滩渐失，秋晚归得。蘋花菱叶曾相识。欲采年年，愁思无力。
惜红衣·夏五陪陈石士学使定香亭话雨，并奉怀阮节相滇南
作者：冯登府
朝代：清
体裁：词

蘋槛移香，莼波弄影，一池平碧。宛转藤桥，桥心界鱼国。么荷才覆，已早透、闹红消息。幽寂。高树晚凉，有蝉声知得。狂歌青眼，越杖吴鞋，竹深好留客。沙边柳外，秋思渺何极。回忆瀛舟话雨，旧曲江南曾识。问甚时再到，多恐闲鸥头白。
惜馀春慢·夕阳
作者：冯登府
朝代：清
体裁：词

淡抹岚头，微明沙尾，萧瑟楚天将暮。半痕欲断，几点才斜，露出秋城疏树。不尽千山万山，一片残晖，乱鸦驮去。趁征人马背，鞭丝影里，倦扶归路。早又见、腰笛吹残，荷锄话晚，指点荒村何处。古寺红墙，江亭白舫，都为酒人留住。莫问铜驼故宫，金粉飘零，六朝谁主。正寒烟衰草，凄迷凝远，倚楼无语。
惜馀春慢·绿阴
作者：冯登府
朝代：清
体裁：词

一片冥濛，数村远近，家在江南何处。采兰渡口，卖杏楼前，忘记来时花路。但见山边水边，几阵温风，几丝谷雨。想心情儿女，者回梦湿，旧红抛去。又早是、蝶后蝉前，梅肥笋瘦，商略桐阴凉语。莺身偏稳，燕尾能抄，只恨阑干遮住。不断长亭短亭，隔著相思，暮云千树。话吴娘蚕市，斜阳梯影，声声桑斧。
扫花游·绿阴用碧山韵
作者：冯登府
朝代：清
体裁：词

冥濛不断，望一抹、参差碧痕新扫。绿藏莺小。问水暗花稀，何人寻到。梯影鸠声，行到江南村好。向谁道。记罗帕题红，旧事多少。清昼寒尚悄。认江岸阴晴，画桥昏晓。远山遮了。纵换得青青，荒苔都老。明日池塘，只恐采香路杳。写愁抱。谅重来、误他归鸟。
扫花游·题罗镜泉《琼台梦月图》
作者：冯登府
朝代：清
体裁：词

双扉开半，指缥缈青霞，有人来款。金芝香染。奈石梁西去，鸟惊猿断。咫尺楼台，招手云中君远。桃花畔。怅绿鬓翠衣，人面都换。仙饭谁解劝。想环佩无声，天风寻遍。篷莱清浅。但月路荒唐，梦魂全倦。前度分明，跨虎空山曾伴。归来缓。只凉蟾、一丸犹恋。
探春慢·送孙柳君归苕溪
作者：冯登府
朝代：清
体裁：词

乌帽冲霜，绿蓑支雨，扁舟问讯东下。贺监湖边，王猷雪里，难得故人来也。同是江南客，十年梦、酒垆茶社。而今各自飘零，相看青鬓非乍。人世功名拚罢。赢卖赋金多，游倦司马。烟浦鱼肥，汀洲柳老，归去钓丝堪把。一片苕溪月，休忘了、剪灯今夜。准约蘋花，渔湾烟水同话。
摸鱼子·咏莼
作者：冯登府
朝代：清
体裁：词

罥江南、几痕烟嫩。凫根百顷千顷。春风勾起秋风怨，碎叶不成圆镜。呼小艇。早雉尾香褰，种比西湖胜。引来愁影。只钗股敲残，钿波划破，丝雨鬓边映。山厨供，配取葵羹滑凝。吴娘素手嫌冷。同心锦带谁牵断，旧梦白鸥难省。多少恨。叹流水年华，身世飘萍梗。相思犹剩。且采入蘋州，渔歌唱罢，凉月满身浸。
摸鱼子·寄蒋上舍
作者：冯登府
朝代：清
体裁：词

问江乡、红盐黑蝶，而今作者凡几。羡君才调金荃擅，传遍露华井水。差可喜。算结客五陵，未尽英雄气。茶天酒地。听白傅山边，清江宅畔，玉笛早吹起。草堂好，多少沈陈啸侣。莲鸿小令能记。盟苔款竹开三径，念我年来憔悴。归隐未。只花影调笙，少个人双髻。游踪倦矣。待桐月招秋，瓜灯选梦，来话竹山里。
摸鱼子·淳斋书来，知勺园将次落成，既作图记，并赋诗志喜。归有期矣，再填此解
作者：冯登府
朝代：清
体裁：词

正愔愔、酴醾梦里，江乡忽动归信。小园买断杨凭屋，乍辟柳徛萝径。僮约定。好趁雨移花，三尺篱边引。吴帆抽近。想晚笋过墙，绿阴覆户，到及喜分茗。无官好，漫说红衣青鬓。三年早罢朝请。林居总爱南垞路，况有松岩竹磴。猿鹤问。费辛苦山钱，买夏聊安顿。此中高咏。便桐录茶原，砚笺画继，乐志许同论。
摸鱼子·荡湖船
作者：冯登府
朝代：清
体裁：词

望江南、奁波脂水，吴侬半载愁去。一篷惯傍鸳鸯泊，不识鹭滩鸥浦。春几许。尽眉月花风，都被勾留住。个人何处。正翠约轻松，青棠戏弄，悄倚绿窗户。可相记，斟酌桥边情绪。莺花今已迟暮。十年曾听吴娘笛，无奈潇潇夜雨。凭絮语。任一道羊灯，并坐催箫鼓。粉塘休误。指七里微波，双鬟低唱，画出采香渡。
更漏子·秋夜
作者：冯登府
朝代：清
体裁：词

鹊南飞，月东上。人倚薄寒虚幌。蛩语冷，雁声凉。秋宵渐渐长。思往事。那堪记。梦也全无凭据。灯淡淡，夜厌厌。兜衾还不眠。
更漏子·秋眺
作者：冯登府
朝代：清
体裁：词

断霞长，衰草短。行尽江南南岸。杨柳暗，暮鸦栖。夕阳还在西。山何远。水何远。一舸渔舟归晚。木叶脱，洞庭波。雁声秋满湖。
柳含烟
作者：冯登府
朝代：清
体裁：词

瓜蔓水，藕花乡。撩理雨蓑烟榜。柳阴一片透湖光。忽斜阳。四面云奔峰不定。月额放晴难准。知添几尺绿波凉。钓竿量。
柳含烟·绵雨连朝，春事方谢，杜门枯坐，吟趣转惬
作者：冯登府
朝代：清
体裁：词

落花瘦，苦梅肥。一院愔愔愁倚。阑干闲煞上苔衣。蝶来稀。轻暖轻寒浑不准。又是麦秋风信。阿谁亭角悄寻诗。没人知。
柳梢青·春星
作者：冯登府
朝代：清
体裁：词

雨散云销，微明屋角，渐挂梅梢。残月重门，繁灯一院，又是今宵。酒边人去须招。记昨夜、楼头梦遥。照我江南，杏花影里，来伴吹箫。
柳梢青·春雨
作者：冯登府
朝代：清
体裁：词

甚日能晴，潇潇易暮，恻恻寒生。燕子归时，樱桃梦里，只说春阴。小园花信难凭。数檐漏、空阶自鸣。蕉叶甘来，竹心苦处，听得分明。
桂枝香·芭蕉扇
作者：冯登府
朝代：清
体裁：词

绿天小院。试割取团云，翠痕一片。摇动紫蕉，衫底匀圆才剪。个侬记得西窗话，手频挥、秋风又换。湿萤兜住，明灯杀后，夜凉人倦。想当日、纤荑戏撚。爱露坐回阑，悄携花畔。描上轻鸾，也费曝楼针线。罗衾无复寻残梦，怕书成、愁心空卷。蚊幮閒却，旧曾挂处，月明不管。
桂枝香·西施舌
作者：冯登府
朝代：清
体裁：词

暮潮初上。趁腥风涎雨，千丝结网。俊味柔乡，想到捧心颦样。一钱吴市空抛得，喜宵分、玉尖肯饷。纤红细嚼，伴伊虾菜，蠡湖烟涨。记当日、含香曾赏。任舞绣歌云，三寸无恙。酥乳同呼，兜住春江锦浪。香螺五色须分配，解清馋、苧萝村酿。落花时节，蛋娘笑语，亲调越榜。
梦横塘·咏粮艘浣衣女郎和频伽
作者：冯登府
朝代：清
体裁：词

烟樯排荠，雨缆牵堤，荡得玻璃春软。唤渡秋娘，趁衔尾、吴帆齐捲。捣练霜凄，湔裙波皱，秋砧敲倦。念出关寒早，直北尘多，应怜取、泪痕染。阿侬乡近鸳鸯，喜全家一舸，萍泛蓬转。越纻湖棉，费纤手、一年针线。计风雪、丁沽归梦，几度郎衣箧中换。玉女盆倾，夕阳收了，向舵楼倚遍。
水调歌头·题《石梁观瀑图》寄洪筠轩天台
作者：冯登府
朝代：清
体裁：词

木叶群飞候，秋色满烟峦。青天何处龙吼，白日只高寒。上有磷磷之石，下有潺潺者水，玉洞响珊珊。独坐抱瑶想，招手鹤来还。朱道士，丹邱子，去人间。采荣尘世休问，难得一身闲。携我青琴三尺，中写松风万壑，坐石为君弹。弹罢起看月，长啸叩仙关。
水调歌头·题郭天锡《焦山看月日记》
作者：冯登府
朝代：清
体裁：词

冷露三山夜，明月大江流。老僧夜半唤醒，同倚竹间楼。携我洞庭玉笛，控以华阳丹鹤，来弄翠蓬秋。浩荡三万顷，天地一沙鸥。水晶庵，松寥阁，小沧洲。焦公一去千载，月尚似前否。滚滚银涛铁瓮，渺渺黄芦苦竹，照尽古今愁。隔岸晓钟动，树色辨瓜州。
水龙吟·江行见渔火
作者：冯登府
朝代：清
体裁：词

庳篷移过前滩，渔灯三两稀疏见。荻丛缺处，蓼汀明外，雨催红闪。断溆高低，江楼隐翳，人家一片。指水西那曲，潮生风定，飘点点、芦花乱。夜泊吴船已惯。对苍茫、照成凄怨。乌啼月落，冷枫桥寺，愁眠无伴。笭箵柴门，霜天归晚，水村寒渐。随残星到晓，蟹帘收尽，更无人管。
汉宫春·汤渔村总戎屡申台宕之约，尘缘苦婴，俊游多阻，赋此以订
作者：冯登府
朝代：清
体裁：词

子好游乎，赤城霞天半，拍手群呼。桃花千年一笑，中有仙庐。青鞋布袜，悔入山、作计多疏。待几日、白云凉后，东楼乘兴宁无。思公岩扉开处，拥大旗熊虎，数骑秋芜。山中胡麻饭熟，玉女邀予。洞天樽俎，认金松、影里提壶。好借我、红藤七尺，月明鹤背同扶。
汉宫春·长生无极瓦砚
作者：冯登府
朝代：清
体裁：词

六百鸳鸯，是何年分散，一片魂香。休问生生世世，长乐毋忘。西风殿角，正人间、秋枕凄凉。君不见、铜仙去后，几堆荒草斜阳。彷佛金帘玉帐，伴未央宫里，歌舞欢场。只愿高王妃子，地久天长。相思铸错，认团圆、字字回肠。叹照尽、汉家明月，蟾蜍泪落千行。
沁园春
作者：冯登府
朝代：清
体裁：词

衮衮诸公，十载名场，伊余独嗟。念伤哉贫也，不遑将母，岁云莫矣，无以为家。愁未能除，穷何须送，赢得风前两鬓华。颓然意，渐齿神摇落，眼界麻茶。一官落度天涯。已壮志消磨望总赊。算不因人热，一寒至此，请从子隐，万念非耶。识字儿娇，扶床孙小，爆竹声中且自誇。关心事，付猿收松子，鹤守梅花。
沁园春 其一 咏心，樊榭集有之，更广其意
作者：冯登府
朝代：清
体裁：词

扣扣谁知，无闷无言，瑶情独含。比红莲剥去，房空最苦，绿蕉抽尽，雨滴都酸。肠窄工愁，胆虚易怯，捧不分明目定怜。天边月，指三星斜角，何日能圆。绸缪别恨偏牵。听琴语频挑往复还。记十香院里，回原非易，双桃花下，结岂无缘。山换难移，犀通早觉，一寸相思在那边。小名录，数经翻般若，香字成烟。
沁园春 其三 咏心，樊榭集有之，更广其意
作者：冯登府
朝代：清
体裁：词

载寝载兴，无害无灾，殷勤祝公。算百年分半，牛衣曾泣，双鬟坐并，蜡烛添浓。朝罢人归，枕低金尽，一霎懵腾春梦中。求如愿，只香衾老去，燕玉须丰。横陈七宝玲珑。看密炬花饧此夕供。忆他乡共对，弟兄风雨，一房稳睡，儿女青红。官鼓愁听，山城懒起，锁鼻安心仗尔功。吉祥卧，喜折床会上，弥勒龛同。
沁园春 其二 咏心，樊榭集有之，更广其意
作者：冯登府
朝代：清
体裁：词

茅屋迎寒，土鼓催春，神其醉之。爱娇须扶也，媚原烦妇，经还读未，跨每期儿。借酒而涂，踞觚以听，戛釜声中去莫迟。殷勤祝，任勺长盂短，归矣无辞。家家利市谁司。算共臼同锅渐不支。念空庖烟禁，米呼童乞，残年饭熟，火待人炊。竹里新开，山邻乍请，一笑官厨冷可知。从军苦，想冰天雪帐，十万防窥。
沁园春·手
作者：冯登府
朝代：清
体裁：词

纤也卷然，微露春芽，柔真似荑。记被池温护，背灯替枕，花阑笑捻，甚日同归。教字慵书，修眉懒画，几度间叉无语时。探怀里，却嘘寒借暖，忍冻谁知。殷勤红袖低垂。看小拨炉烟一缕飞。惯霜帘添线，剪刀频放，月窗擪笛，玉笋排齐。斗草甘输，湔裙怕茧，爱抱筝琶不肯离。花奴唤，待尊前记取，小拍烦伊。
沁园春·泥美人
作者：冯登府
朝代：清
体裁：词

彼美人兮，雾鬓云鬟，何为泥中。想雪花装出，半棱眉翠，裙沙搓就，六幅罗红。妒妇津头，望夫山下，俊眼风尘若个逢。殷勤护，恐风飘雨泊，消损芳容。怜它碧玉惺忪。只一点灵犀不解通。恨惯沾飞絮，愁肠难浣，倩驮细马，醉态偏工。浊水姻缘，莲花身世，一跌须防色相空。侬家住，指曹王古庙，武阜西东。
沁园春·眉
作者：冯登府
朝代：清
体裁：词

钿扇才开，满镜生怜，玉纤扫馀。望翠添螺黛，替传私语，红生眼缬，喜展郎书。愁去偏关，心来欲绉，费尽黄金总为渠。偷描样，惯低声悄问，可入时无。含颦脉脉垂珠。比十幅宫图也未如。想夕阳楼角，远山淡抹，春深帘底，倦鸟催呼。小病差浓，新离较瘦，浅妒偏逢卓女炉。休相避，却回头一笑，月子弯初。
沁园春·移居古葭洄乃顾中村扶青阁旧宅也
作者：冯登府
朝代：清
体裁：词

弹铗归乎，三径虽荒，草堂去来。算长卿四壁，无多家具，杜陵三徙，不改高斋。亥市詅鱼，寅庵醉竹，一笑穷愁何有哉。此间好，早移居图就，十笏安排。水村上下葭洄。况阁外扶青山色开。话几家燕子，乌衣旧巷，百年蝴蝶，黄叶残堆。诗客飘然，小楼故在，留待先生扫绿苔。寻僮约，趁梅华千忆，绕屋都栽。
沁园春·腰
作者：冯登府
朝代：清
体裁：词

舞则纤兮，一撚无多，酥娘擅名。怪春寒酸透，做成病态，昼长槌罢，扶起花身。欲折偏羞，频伸还懒，悄立风前摆更轻。踏青去，望裙边芳草，目断钿尘。小蛮生小盈盈。比杨柳柔条乍斗春。惯任郎转侧，关心较瘦，宜男欢喜，带眼差赢。愿劈香罗，替他束素，弄月飘烟过一生。秋千倦，向红阑斜靠，回抱俄惊。
沁园春·足
作者：冯登府
朝代：清
体裁：词

钿尺裁量，才裹春云，淩波悄然。问何人蹑去，袜尘不动，听伊来了，花径斜穿。小坐低翘，临行重理，兜转红跟一点纤。娘心苦，替阿茶早缠，学步须怜。窅娘舞罢愁添。拓掌上应同沙鹭拳。看帘衣才展，偷窥月样，裙梢全露，生怕风颠。娇便思扶，软还频熨，几度呼他不肯前。苍苔冷，讶个侬早起，来印弓尖。
沁园春·题李上舍《知己图》
作者：冯登府
朝代：清
体裁：词

大抵人生，心之难同，如其面焉。任眉间毫相，是形是影，髻中光现，非佛非仙。李白成三，东坡凡百，月底波心总一缘。几生矣，认修罗身量，镜里头圆。閒情且自周旋。愿莫被蜉蝣身世牵。喜悟来秋水，鱼还乐也，醒时春梦，蝶亦蘧然。酒圣茶颠，石兄竹弟，知己从今不记年。君能否，约尔沮我溺，共种山田。
河传·钓台
作者：冯登府
朝代：清
体裁：词

峰转。江远。高台平。落日潮生鸟鸣。画眉四面山色青。秋晴。渔舟呼不应。晞发西台谁痛哭。天地窄。烟雨一蓑绿。鸬鹚滩。竹石寒。钓竿。故人去不还。
洞仙歌
作者：冯登府
朝代：清
体裁：词

今年烟九，怅馀寒尚峭。何处天涯有芳草。正小楼一夜，听雨无眠，懊恼起、玉雪画檐迷晓。重帘慵不卷，帘外梅花，冻损十枝五枝了。春似不曾回，盼得春回，几曾见、栏杆斜照。问那树垂杨近江南，待燕子归来，更无信到。
洞仙歌
作者：冯登府
朝代：清
体裁：词

延祥院里，剩丹炉秘旨。几叶云蓝太和纸。想绣襦甲帐，写韵轩开，拚茧尽、东海麻姑纤指。神仙容易谪，辛苦佣书，煮尽人间古愁字。月底任婆娑，鹤泪霜浓，只可惜、踏歌身世。问甚处、西山寄与伊，约跨虎人归。伴他无睡。
洞仙歌·己丑在闽，自刻近词，曰《钓船笛》，少庵作图
作者：冯登府
朝代：清
体裁：词

前滩声远，定老鸥唤醒。蟹火星星隔村认。便芦花浅水，只任风吹，归棹稳、不管鲤鱼潮信。渔家家具少，笛几鱼床，醉脱青蓑便高枕。秋色满垂虹，虾菜忘归，宁一领、红衣无分。且乘兴、沧洲坐船唇，对江月初高，鹤南飞近。
洞仙歌·自题《海峤重游图》，图为张诗舲同年所作
作者：冯登府
朝代：清
体裁：词

涩滩百二，又重寻梦处。指点千山万山树。记种花三月，也忒匆匆，浑不省、榕叶秋风来路。红云开宴罢，只有离支，饱啖今年不虚度。手板便抛离，高拥书城，又过了、兰风橘雨。望春草、衡门得归时，算夜雪空江，抽帆渔浦。
洞仙歌·落梅
作者：冯登府
朝代：清
体裁：词

翠禽梦外，怅馀香早歇。吹起东风一堆雪。望故园心眼，禁病愁阴，浑不似、旧日楼头月色。玉儿应瘦损，岁晚山空，来伴年年苦幽寂。只管唱江南，纵诉飘零，问笛里、何人知得。雨淡又烟轻不多时，留叶底馀酸，愁莺能说。
洞仙歌·题朱淑真真迹
作者：冯登府
朝代：清
体裁：词

送春芳草，正午窗睡起。谁伴幽栖老居士。碧阑杆倚遍，唾月推烟，定写到、一集断肠花底。钗痕频折股，九子香丸，小试升龙墨初洗。天壤有王郎，玉镜愁中，认多少、伤心心事。抵一卷回文细看来，便化作云飞，但馀清泪。
洞仙歌·题柳如是书王建宫词
作者：冯登府
朝代：清
体裁：词

鸳鸯湖畔，指垂杨垂柳。生小侬家姓名旧。奈桃花扇冷，红豆香残，蘼芜梦、莫向故宫回首。沧桑容易感，输与眉楼，有分年年白头守。诀绝早吟成，小字亲题，算肯把、尚书恩负。剩一片红丝曾窥来，试秋水麋丸，病风纤手。
洞仙歌·题管道升楷书梅花赋
作者：冯登府
朝代：清
体裁：词

王孙眷属，住栖贤山里。竹掩朱门旧风味。爱梅花写罢，移入宫看，署小款、不数南朝西里。平安书一卷，仔细娘封，持较洛神赋偏似。山月苦思归，换了柔肠，定倾尽、铅池天水。题就付垂云倒好嬉，认小印、何人替加藤尾。
洞仙歌·题薛涛草书美女篇
作者：冯登府
朝代：清
体裁：词

碧鸡坊畔，认私书一纸。犹是情人手亲制。想写诗楼阁，播翠笺红，低声嘱、好好深藏花底。白藤香一堕，蕙草题成，赠与宫中旧才子。料得校书忙，草草匆匆，记小字、曲江赋里。方便寄、还伊梦迢迢，念门外枇杷，家山万里。
浣溪沙·杨花
作者：冯登府
朝代：清
体裁：词

雪暖江南愁煞人。绿杨晴絮满金城。东风如梦了残春。流水难消轻薄怨，落花同是别离身。画阑飞遍总无声。
浪淘沙·书所见
作者：冯登府
朝代：清
体裁：词

苦雨坐茅堂。听唤鸠忙。一春几日有斜阳。麦垄全芜秧又没，燕子田荒。十室九逃亡。雁户凄凉。海潮漂尽旧村庄。一色菜花多上面，冷食他乡。
浪淘沙·秋江
作者：冯登府
朝代：清
体裁：词

秋水淡明霞。一片圆沙。南来越雁信音赊。昨夜苔矶疏雨冷，开老蘋花。几点数归鸦。一半烟遮。笛声隐隐钓船撶。认取暮蝉杨柳外，知是谁家。
浪淘沙·落叶
作者：冯登府
朝代：清
体裁：词

夜雨打林扉。露冷霜悽。白门秋柳渐疏稀。说与西风留一叶，尚有蝉栖。漂泊任高低。鹤怨鹃啼。断肠人在小窗西。恨碧闹红全不是，旧径都迷。
浪淘沙令
作者：冯登府
朝代：清
体裁：词

湖平莎浅。绿疏红软。蝶衣队里褰芳伴。小勾留、记得酒半花半春半。梅阴替了香风暖。莺僝燕倦。一年常恨三春短。没心情、一任雨烟懒人懒。
渡江后寓海岳庵
作者：冯登府
朝代：清

湿云寒走江天黑，篷底雨粗眠缩瑟。南宫诗梦久馍糊，一幅如逢图泼墨。米家当日亦寄居，千秋桥侧诛茅初。翛闲堂邻甘露寺，傅莂应署颠人书。轩窗致爽面龙湾，竟将海岳挽砚山。蟾蜍玉泪念故主，诵诗图笔心犹悭。千金卖古烦妇驵，片石笏拜逢仙鬟。寅哥坐列商宝缋，巾箱五岳留人间。我来借得书画舫，红桥九十恣来往。茶樯酒幔任相羊，麝煤鼠尾寄孤赏。狂吟恍接七百年，六代青山喜无恙。当时快意崇宁年，书博士衔臣亲填。牟驼冈石付劫火，宣和图画归云烟。惟有斯庵倚江水，零落秋风飞燕子。天寒仿佛精灵归，白鹤一声横江起。
湘月
作者：冯登府
朝代：清
体裁：词

楝花雨过，涨一湖、瓜蔓陂塘秋候。艓子呼来约啸侣，撩理行厨歌酒。卅六沙湾，十三桥市，问渡寻梅柳。水晶宫阙，照人青鬓依旧。为爱鱼国天晴，葑田镜净，试垂纶身手。只欠逋仙亭畔鹤，添个画船溪口。选竹诗心，携桐月底，此乐真无负。城头残照，晚凉归骑休骤。
湘月·中秋甬江对月用白石《念奴娇》鬲指声双调
作者：冯登府
朝代：清
体裁：词

当头几见，算明州、五度长此清景。李白东游应许我，老监湖边乘兴。酒醒潮来，江空人远，一掬冰壶冷。藕花深处，白鸥自照双镜。谁想老子南楼，胡床坐对，送秋鸿一阵。尊俎宾朋且莫问，玉帐金灯佳胜。吹笛关山，踏歌儿女，早话藤萝信。萧萧华发，玉堂旧梦休省。
湘江静·江珧柱
作者：冯登府
朝代：清
体裁：词

翠壳深含泉底露。趁新潮、沙明蠡聚。一杯分珓，双卮截角，重叠排冰柱。海月恰圆初，腥风上、鲒埼烟渚。春寒雨细，明州酒楼，好付与、越娘煮。甲乍卸，羹早具。配鸡儿、玉珂雪乳。食单试检，梅童鱼舅，算总难比数。俊味属诗翁，且诵我、西江新句。还应沉醉，含香想到，阿环私语。
满宫花
作者：冯登府
朝代：清
体裁：词

燕来迟，莺语早。惆怅一春多少。一春几日是春晴，到得春晴春老。西月东风常好。姹紫嫣红休拗。今年人看去年花，花似今年人老。
满庭芳
作者：冯登府
朝代：清
体裁：词

种豆棚低，饐瓜亭小，千古老却英雄。长镵短柄，不数草堂风。漫说周妻何肉，清斋供、菜肚都空。小园赋，寒畦一棱，春韭更秋菘。昨宵新雨足，丁宁阿段，好灌连筒。并桔槔无用，俯仰都慵。料理瓜壶经济，头衔换、老矣园公。休赊望，飞钱篱落，生计笑邻翁。
满庭芳·红兰花
作者：冯登府
朝代：清
体裁：词

丹灶移栽，黄磁浅贴，娟娟数穗玲珑。荔乡分种，小立瓦盆中。一自苍梧人去，湘绡泪、洒遍愁红。阑干外，珊瑚九畹，夜雨洗丛丛。楚江赋别后，花衔玉砌，二月才逢。正青琴调艳，紫述香浓。一朵淡云深护，空山冷、春影微烘。纫幽佩，个人半醉，吹醒海棠风。
满庭芳·金银花和频伽
作者：冯登府
朝代：清
体裁：词

郑芍分香，蜀葵割锦，榆钱赊断东风。纤条半架，低罥翠庭中。偏是山家照眼，短篱根、钗股惺忪。仙珠缀，桐君细录，采入药花笼。讨春春尽矣，小园买夏，风露初浓。问谁家池馆，香梦朦胧。几尺鹭丝藤底，凉月浸、影络重重。蒸芳液，滴残铜泪，夜火竹炉红。
满江红·京口渡江
作者：冯登府
朝代：清
体裁：词

杨柳依依，是送我、春风来路。蓦换了、芦花头白，江干日暮。夜雨难忘京口酒，夕阳又唤瓜洲渡。指六朝陈迹莽萧萧，山无数。也曾击，龙门鼓。也曾策，鳌头舞。恨仙山楼阁，重来偏误。渔笛不惊鸥鹭梦，钓竿欲拂珊瑚树。问江潮消长是何心，波无语。
满江红·剑溪舟中作
作者：冯登府
朝代：清
体裁：词

恶浪排空，挟怪石、掀天而舞。任终古、虬盘蛟横，鼍喷龙怒。万派神鱼圆溜折，一篙风力收难住。叠愁波、是处剑铓山，真危渡。打不得，回帆鼓。捲不尽，惊沙雨。但喧豗一掷，心颠魂簸。开凿未完神鬼事，乾坤馀恨犹吞吐。借仙帆、引我旧蓬莱，茫无处。
满江红·方正学画松卷
作者：冯登府
朝代：清
体裁：词

大节淩云，认木末、琼枝玉轴。想当日、墨池风雨，苍龙翻覆。名迹羞收天水录，孤心肯倚太师竹。郁槎枒、不许燕儿栖，涛鸣谷。崛强志，宁低伏。霜雪貌，定难辱。陋大夫秦诏，麻鞋痛哭。十族已甘瓜蔓祸，诸孙可惜蛇鳞蹙。叹人间、正气自常留，丹厓录。
满江红·昆山谒刘龙洲墓
作者：冯登府
朝代：清
体裁：词

断碣山阿，叹故国、可怜天水。想□□、魂销红拍，名惊青兕。芦叶江寒风雨夜，金杯酒尽悲歌地。看狂来、气岸轹辛陈，无馀子。二顷业，何须计。千金散，浑閒事。且彘肩羊肾，高歌而已。大布衣能谋一战，小朝廷竟容奇士。卧清风、埋插近梅花，君何死。
满江红·杨椒山草书卷
作者：冯登府
朝代：清
体裁：词

一疏笺天，恨不把、嵩倾岳转。空剩取、烟云满纸，雨驰风捲。鸾獍霜摧悲兔哭，骊龙珠走惊蛇胆。想割筋剜肉握拳书，开生面。侯城画，枯松绢。蛮峤疋，天风砚。共孤臣遗迹，千秋飞电。透爪犹留刀杖血，阴雷长护江山翰。看朱衣白马降坛来，魂归闇。
满江红·癸未四月十六日，散馆一等，改官闽中，留别都下诸同年
作者：冯登府
朝代：清
体裁：词

一枕瞢腾，蓦催醒、春婆梦早。也莫问、得时欢喜，失时烦恼。风好已通蓬岛路，水空忽换霓裳调。想君恩、只许住三年，瀛洲渺。诗书债，粗完了。功名事，浑难料。看策勋青镜，头颅催老。仕本为贫宁厌俗，禄犹逮养何嫌少。试今朝、骑马作粗官，由他笑。
满江红·题石砫夫人秦良玉像
作者：冯登府
朝代：清
体裁：词

百战河山，有几个、蛾眉燕额。撑半壁、夫人城在，风云阵黑。白捍金戈传檄地，明妆铁骑朝天日。看丹青、先画美人图，弓鞋窄。青犊恨，云阳厄。翠袖断，绵州策。想丰容盛鬋，平台颜色。玉帐夜谈秦陇月，锦袍腥染狼河血。叹国殇、儿女尽英雄，红兰泣。
点绛唇·和李篁园咏小
作者：冯登府
朝代：清
体裁：词

杨柳腰身，钱塘门外乡亲是。无多眉子。错认乔家姊。怜也横陈，娇也偏纤细。芳名记。青溪年纪。有个郎还未。
点绛唇·烟雨楼秋泛
作者：冯登府
朝代：清
体裁：词

细雨前汀，菱花开过蘋花断。倚楼客倦。雨远更烟远。平底船轻，柳外渔歌缓。风吹散。鸳鸯飞遍。只是无人见。
点绛唇·秋桑
作者：冯登府
朝代：清
体裁：词

陌上人归，潇潇又听西风打。罗敷墙下。一棱豆花架。梯影鸠声，曾记春游冶。斜阳舍。石门秋社。酒熟田园话。
玲珑四犯·唐六如渔滩秋晚便面
作者：冯登府
朝代：清
体裁：词

捕蟹椴前，采菱缸外，渔帆三五堪数。忘机舟不系，问梦鸥留住。一竿便成归趣。任风吹、蓼汀蘋溆。青笠元真，白头老监，只有此情许。生绡画出秋句。正江空笛远，回棹容与。潮来沙没岸，月上鸦翻树。得鱼沽酒全家喜，听喧到、柴门儿女。且醉脱蓑衣，伴芦中絮语。
琵琶仙
作者：冯登府
朝代：清
体裁：词

纵有千金，谁解买、一片湖心明月。又况月印空潭，潭潭月不缺。只容我、扁舟来载，冷云外、群峰翠合。一鹤横江，万星堕水，渔唱争发。忆曾住、玉宇高寒，恁旧梦、霓裳早销歇。流照江湖身世，只閒鸥能说。把酒问、蟾蜍幽怨，问甚时、换此仙骨。无奈飒飒天风，吹成华发。
瑞鹤仙·元夕追感梅卿生忌
作者：冯登府
朝代：清
体裁：词

试灯风到乍。是第一凄凉，人间今夜。翠尊泪盈把。记旧时庭院，旧时裙钗。冰绡展画。数生朝、个人初嫁。最难忘、眉晕钗光，照尽铜荷铅泻。休罢。卯瓶酒醒，甲帐香残，丁帘花谢。分柑罗帕。双鬓影、十年话。叹玉蟾醒梦，明星密誓，无分真真来也。拚今生、碧海青天，不思量者。
瑞鹤仙·和叶小庚司马元宵姚江舟中对月怀乡之作
作者：冯登府
朝代：清
体裁：词

明蟾催上也。唤初三初四，扁舟重下。落潮帆才卸。正柳梢叶动，玉梅花谢。金钱买夜。听十棒、春城鼓打。对一丸、荡出玻璃，几点渔灯蟹舍。愁惹。九仙烟寺，七塔风铃，三山春社。乡心罗帕。知谁共，酒边话。任蛾儿歌缓，江儿水涨，容易香销烛灺。问何如、雪艇垂虹，小红唱罢。
生查子
作者：冯登府
朝代：清
体裁：词

秋到那家多，月向何人堕。记得昨宵无，早替吹灯火。心是共愁心，坐是同愁坐。长定怯单衾，推枕和衣卧。
疏影·帆影
作者：冯登府
朝代：清
体裁：词

天涯一片。指飘扬渺渺，峭影如点。淡曳江烟，暗逐江云，波心半幅推满。船窗似画看山好，蓦恰被、夕阳遮断。过桥阴、卸了篷竿，白鸟明边又见。难写迷离客绪，渡头伫望里，千里凝远。欲落犹斜，乍隐潜移，细雨误人归晚。最怜十丈高悬处，全不怕、西风吹转。趁晚潮、芦荻虫声，带月野塘飞遍。
疏影·烛泪
作者：冯登府
朝代：清
体裁：词

相思一把。却愁人对坐，悄剪灯夜。侧满铜荷，开落金钱，含辛几穗花灺。西窗重话巴山别，奈窗外、雨声齐下。滴离心、凤蜡千行，还道不思量者。苦忆十年拥髻，凄然无睡里，背影铅泻。照不分明，纵使成灰，点点何曾乾也。半生惯受风檐恨，便玉泫、珠抛拚罢。替谁人、垂到天明，莫染旧时裙衩。
疏影·花影和吴螟巢
作者：冯登府
朝代：清
体裁：词

叠阴细路。爱吹笙昼静，槐日当午。碧玉惺忪，翠鸟迷藏，临风不定低舞。分明遮向阑干曲，记小别、深深前度。浸苔衣、压住春愁，筛满一帘红雨。箓簌重重交映，淡烟轻曳后，又遍窗户。漫想横陈，解唱玲珑，几度寻思偏误。朦胧照破微云梦，曾窥见、那人眉妩。待半丸、月转墙腰，留与蝶魂栖住。
疏影·萤影
作者：冯登府
朝代：清
体裁：词

藕花庭院。讶星星瞥坠，纤尾零乱。墙角拖青，草脚分红，秋宵几点吹散。湿痕界破蕉衫上，惹拂袖、重重寻遍。向画阑、小扇轻兜，刚被西风吹转。隐隐残根低露，新凉才逗处，掠水偏远。暗月池塘，冷屋琴书，彷佛离魂凄现。馀辉一缕拖烟去，又灭没、树头飘断。叹隋宫、梦里荒台，千古照成幽怨。
疏影·蜡梅用茶烟阁黄梅花词韵
作者：冯登府
朝代：清
体裁：词

谢家庭院。逗蜜犀花讯，烛底休剪。冷怕香消，丸就相思，莫被蜂奴偷见。几回索笑还教住，恐黏著、春心难展。对夕阳、半额涂黄，长忆汉宫人面。磬口偏开水口，嫩寒对不住，浮影清浅。月淡初昏，衫袖轻拢，艳入坡仙吟卷。素心细嚼宁无味，忽碎作、泪珠千点。制蛮笺、砑取横枝，却胜海藤烘染。
疏影·赋得「家在江南黄叶村」，寄怀六舟西湖及故园诸子
作者：冯登府
朝代：清
体裁：词

新霜乍扫。望疏林全露，一半残照。有客停车，暮色苍然，寒鸦几点栖早。江南村里扁舟在，便添个、钓车渔灶。认烟边、红树无多，昨夜鲈鱼信到。难忘五湖三亩，何时家计遂，来问鸥鸟。晒笠秋晴，山寺僧归，料得鬓丝催老。张兄乐丈经年别，怅此日、酒徒稀少。任狂来、醉倒江枫，只有怀乡诗好。
疏影·题稔园《看菊图》
作者：冯登府
朝代：清
体裁：词

白云陇首。恰归来千里，正作重九。蛩歇空山，蝶冷香衣，吟情真替花瘦。一帘寒影来寻梦，对篱落、西风依旧。访秋根、陶径初开，欣共故人携手。老屋数椽粗就。药炉经卷外，琴史都有。古瓦斜阳，落叶新霜，那不相逢杯酒。百年香草今芜矣，且来认、灌园人后。画柴桑、门枕青溪，家近补黄村口。
百字令·七里泷和樊榭韵
作者：冯登府
朝代：清
体裁：词

一星今古，向严江、遥认故人芳躅。四面画眉啼不断，只在白云丛竹。乱石穿沙，暗泉生雨，渔唱前汀续。此时高卧，闲鸥留住同宿。回望夕照西台，补唇晞发，来伴风流独。我亦清狂还故态，欲借松门茅屋。波静鱼跳，月凉鹤语，著个烟蓑绿。山灵无恙，仙鬟疑响空谷。
百字令·松溪雨泊寄怀故园
作者：冯登府
朝代：清
体裁：词

春帆细雨，向白云罨画，孤舟初泊。两岸竹鸡啼不住，露出几家村落。荔石桥低，松毛屋矮，莎径通幽壑。渔郎唱橹，一蓑烟影堆绿。为想紫草荷田，白榆茶社，春晚江乡乐。底是田园轻别去，甘受一官束缚。百二莲滩，三千榕驿，枉自誇腰脚。草堂资办，得归休笑猿鹤。
百字令·谒林和靖墓时重葺巢居阁
作者：冯登府
朝代：清
体裁：词

梅花无恙，认西湖吟趣，往来芒屩。浓淡岚光清浅水，只爱寒窝帘幕。一鹤能招，孤亭不改，重见香茆缚。月明何处，泉声自语幽壑。为想簪玉难求，空山长往，小住巢云阁。眷属神仙标韵在，输与全家栖托。牧笛风榛，柴门秋草，世外招寻乐。诗心定恋，夕阳红到茶角。
百字令·道光丁亥，重修曝书亭落成，并添置醧舫三楹，用竹翁索曹次岳画竹垞图词韵
作者：冯登府
朝代：清
体裁：词

南垞无恙，叹竹孙、风雨几经漂泊。矮屋数间初买断，料理图书栖托。酒库春浓，钓坊鱼美，略具花时乐。五朝三丙，者番差喜重落。为想子野亭荒，寅庵竹老，园券烦商酌。今日山赀偿夙愿，添个蠡窗云幕。径扫秋蛇，门临绣鸭，眼见新林壑。明年燕候，猫头应迸篱角。
眼儿媚·芙蓉花下作
作者：冯登府
朝代：清
体裁：词

翠寒庭院昼愔愔。憔悴费沉吟。二分夕照，三分烟水，一半秋阴。旧时好梦无寻处，沉醉到而今。西风阑角，乱蛩残月，只说秋深。
石湖仙·题王司寇述庵先生三泖渔庄遗册即和榖人前辈叶
作者：冯登府
朝代：清
体裁：词

青芦秋剪。问古汊荒湾，门外潮浅。别是一渔家，尚认得、柳丝花片。鲈肥莼脆，记白发、红衣归晚。凄断。咽冷波、身世流转。百年遗书能守，捻香厨、烟销霞浣。萧复园林，一半拚尝官券。春水来鸥，雪泥去雁。依然枫岸。琴书展。远峰数到九点。
社日招饮
作者：冯登府
朝代：清
体裁：五言律诗

林间收积雨，月额见晴暾。水驿春归柳，斜阳雪在门。海禽来有信，巢燕语初温。社酒谙方法，相邀醉一尊。
祝英台近·和张尧民咏蝶
作者：冯登府
朝代：清
体裁：词

玉腰奴，金黺羽，湿了一身雨。便到春来，却被春阴误。相思花枕馀香，化成痴梦，奈连梦、也无寻处。衔芳絮。休问绿草南园，双飞更双舞。伴著莺魂，游倦睡芳圃。只留百簇猩裙，裙犹褪样，又何况、裙随仙去。
祝英台近·题叶小鸾二王帖释文
作者：冯登府
朝代：清
体裁：词

乱红凋，清露湿。生小自无力。芳草年华，憔悴冷冰泣。只留眉子疏香，个人未嫁，空想见、远山颜色。恨销得。算来一晌多慵，只爱簪花笔。剩粉零星，费尽画眉墨。最怜缑岭调笙，月凉花淡，万一有、彩鸾消息。
秋霁·送人出雁门戍
作者：冯登府
朝代：清
体裁：词

雁度重门，望木叶陉西，一抹关树。蕃帐封侯，霸陵射虎，壮怀顿教起舞。愁阴日暮。极天鸟道连句注。应记取。无限陇头落月笛声苦。今日与子，携手滹沱，举觞临风，且听悲语。指层霄、三云尽处，只馀一角塞城紫。数骑秋芜从此去。千里万里，但见瘦马黄尘，皂雕积雪，乱山无主。
秋霁·题奚虚白《溪楼延月图》，楼为樊榭纳苕娘处，即鲍氏南楼也
作者：冯登府
朝代：清
体裁：词

翠阁横梯，傍门外溪流，镜约波活。圆魄投怀，明星密誓，想到定情时节。惊鸿飘忽。渡江双桨乘秋月。絮语说。最小相逢白石重相惜。今日试问，三九梅边，倚阑无人、花梦都缺。指城南、二分凉影，一分犹照旧时榻。老去相如头满雪。月远人远，只留淡淡山痕，疏疏帘子，迢迢清霅。
红情
作者：冯登府
朝代：清
体裁：词

是香是色。是仙妃乍度，尘轻波密。一路青燉，老我山芗旧曾识。多少鸳鸯伴侣，乡思远、年时犹忆。忆采向、太液池头，天上露犹湿。亭立。翠柄侧。有板桥画船，晓风斜日。冷香梦里，只认鸥波一亭碧。三十六陂秋远，料单舸、闹红非昔。问甚日、归去也，渔衫短笛。
红情·东坡定惠院海棠诗墨迹向藏覃溪学士，后不知归何处，记在修门曾见之。种水集有此作，遂和之
作者：冯登府
朝代：清
体裁：词

燕宫绝笔，认胭脂泪点，云蓝犹湿。绝世仙姿，流落天涯好颜色。病里敲门柱杖，记置酒、五年寒食。趁月下、偶逐东风，几度照头白。销歇。此狂客。苦往事如花，欲归未得。凄凉寺壁，何况东阑一枝雪。七百年来诗卷，倏过眼、惊蛇无迹。又岂料、万里外，此生此夕。
绮罗香·夏日寄题醧舫池馆并怀和叔
作者：冯登府
朝代：清
体裁：词

桐叶阶疏，枣花帘密，一院绿阴如许。畅好陂塘，三十六鸥谁主。颓墙外、晚笋抽烟，慢水畔、么荷跳雨。料而今、门掩青苔，江南肠断贺郎句。山亭一笠无恙，剩有租收姜棱，园供茶户。了鸟窗深，记与故人凉语。应盼到、江上愁帆，定倚遍、斜阳那树。待秋风、双桨归来，蘋洲同按谱。
绮罗香·题竹垞太史分书《绮罗香》并头莲花词即用原叶
作者：冯登府
朝代：清
体裁：词

茅屋词人，野亭旧史，惯赋湘江骚体。碧玉骈头，依约云鬟髻。比蕙带、并蒂交柯，共兰砌、同心连理。任平池、开谢秋风，莲蓬人老镜波里。庄窝半亩无恙，剩有汀莎岸草，鸥眠鱼戏。一幅霞笺，犹认露华新洗。记听雨、凉梦醒时，想擪笛、蘋花吹起。问江乡、水调同翻，百年来有几。
绿意·荷叶用玉田叶
作者：冯登府
朝代：清
体裁：词

方塘莹洁。乍几枝贴水，田田清绝。么盖藏鱼，南北东西，不怕红芗吹热。秋心未展花心动，已早有、采香人说。绕门前、满镜匀圆，四面绿云愁叠。惯向沧江那曲，秋衣缝线密，纤手重摺。骤雨翻来，万点跳珠，打遍鸥床凉雪。西风留与鸳栖稳，怕一霎、芦摇苇折。付老渔、菰饭青包，煮趁满船新月。
苦相思·咏琵琶美人
作者：冯登府
朝代：清
体裁：词

霜落浔阳枫叶醉。熟鸥梦、烟和水。听一曲琵琶弦乍理。弹出也、声声泪。弹罢也、声声泪。翠袖青衫都老矣。只各自、思乡里。问送客江边何处去。秋正在、芦花里。人正在、芦花里。
菩萨蛮 其一 七夕
作者：冯登府
朝代：清
体裁：词

中庭没处穿针鼻。新凉枕簟知无睡。记得去年秋。人同月上楼。今年秋又到。秋比前年早。一把骨如瓜。教添半臂纱。
菩萨蛮 其二 七夕
作者：冯登府
朝代：清
体裁：词

银查淡淡星无影。家家被角知秋信。凉思在今宵。西风五柳桥。两头纤月管。偏是郎先见。何处渡秋河。夜深防露多。
菩萨蛮·其一
作者：冯登府
朝代：清
体裁：词

梅花一笛慵教理。入怀明月频书几。小字怕人猜。应呼董夜来。佯羞心最细。手语须牢记。道是酒杯深。浅斟重又斟。
菩萨蛮·其三
作者：冯登府
朝代：清
体裁：词

绣成罗帕无人见。做成诗句和香咽。拜月独眠迟。爱他些子儿。房栊深夜悄。蝙蝠寻难到。犹恐一灯知。隔帏尽力吹。
菩萨蛮·其二
作者：冯登府
朝代：清
体裁：词

采香踏遍春阳陌。上头又过天穿日。半月有何忙。绣针抛一床。深愁更浅恨。心性浑无定。底事惯生憎。背人呼不应。
菩萨蛮·其四
作者：冯登府
朝代：清
体裁：词

门前种遍相思子。琴边弹出相思字。昨夜梦长安。一山遮一山。啑书占不准。镜语听无信。记得别萧郎。未开秋海棠。
菩萨蛮·橄榄
作者：冯登府
朝代：清
体裁：词

红盐青子纷纷落。花开二月当秋熟。九鲤记湖阴。斜阳间橘林。浆酸偏涩口。残醉初销后。儿读夜停否。灯虫缀满头。
行香子·东坡生日悬笠屐图像祝之
作者：冯登府
朝代：清
体裁：词

骑凤天涯。磨蠍年华。證心情、聊欲趺跏。百年身世，万里无家。任黄州月，颍州雪，惠州花。白发乌纱。铁板铜琶。唱渊明、归去来耶。一尊顿递，乡味陈些。有木鱼笋，花猪肉，密龙茶。
行香子·九日泛舟半浦至赭山登高
作者：冯登府
朝代：清
体裁：词

落木萧萧。孤榜迢迢。约年年、此日登高。平林山远，极浦烟消。恰又无风，又无雨，又无潮。柳外鱼标。沙外兰桡。喜忘机、鸥侣招邀。有田可买，结个团焦。况有山庄，有水碓，有村桥。
行香子·壬辰秋杂忆勺园风物
作者：冯登府
朝代：清
体裁：词

小雪初晴。落叶无声。喜禾堂、打稻齐听。江湖好梦，分付莼羹。配陶庄雀，马椴蟹，鹤湖菱。归隐鱼耕。清福帷屏。试吴鞋、毡暖棉轻。勺园花事，检点都新。正野梅白，山椒紫，荠苗青。
行香子·西湖早春寄汪小米严欧盟
作者：冯登府
朝代：清
体裁：词

长短桥低。南北峰齐。泼新烟、草绿钩衣。一年风景，浓淡都宜。记雨湖莼，晴湖柳，雪湖梅。堤外花催。竹外船回。好江山、多付尊罍。卖灯门巷，知道春回。正莺初语，鹤未放，燕才来。
行香子·赠歌者十九
作者：冯登府
朝代：清
体裁：词

冰字香边。卐字窗前。小楼畔、输与闲眠。小名替录，过了瓜年。数张十十，李六六，董三三。暮雨漫天。秋梦如烟。镇无聊、且伴歌筵。江南一曲，记得田田。要崔娘筝，吴娘笛，荀娘弦。
西江月·咏四
作者：冯登府
朝代：清
体裁：词

子美诗中花满，吴侬乡里桥长。寄书莫问谢三娘，但数琵琶弦上。锦瑟量来衫袖，玉蛾拍遍筝床。分明小字在中央，记得双双两两。
谒金门
作者：冯登府
朝代：清
体裁：词

花弄影。帘外柳昏烟暝。一晌凭阑妆不整。春来偏是病。纨扇乍抛凉讯。庭院西风偏准。耐得越罗衫袖冷。秋来偏是病。
辘轳金井·瓜灯
作者：冯登府
朝代：清
体裁：词

冰园雨黑，映玲珑、逗出一痕秋影。制就团圆，满琼壶红晕。清辉四迸。正藓井、寒浆消尽。字破分明，光浮细碎，半丸凉凝。茅庵一星远近。趁豆棚闲挂，相对商茗。蜡泪抛残，怕华楼夜冷。西风细认。愿双照，秋期须准。梦醒青门，重挑夜话，月斜烟暝。
过拂水山庄
作者：冯登府
朝代：清

白头诗侣忆松圆，感慨沧桑不计年。生死难逃穷鬼骂，文章枉受美人怜。杜陵老去悲秋雨，谢墅荒余冷暮烟。九庙冬青零落尽，不堪红豆续新篇。
迈陂塘·小暑日马小麋邀同郭频伽、丹叔凤集五千卷室，食槜李联句。余更依竹翁韵赋此调
作者：冯登府
朝代：清
体裁：词

压卑枝、唐梯早摘，来禽双眼偷注。匀圆密叶繁星缀，数到梅炎桐暑。遗种古。记茶话僧庐，俊味曾怜汝。根蟠仙渚。认旧国春风，荒亭腐草，打遍越江雨。城南路，陵迦尚剩几树。风人郑重投与。红云五月三山梦，只有离支配取。差可许。伴虾茶晶盘，载个鸱夷去。乡园小住。验仙爪麻姑，一痕轻搯，艳说苧村女。
迈陂塘·题严宜园《词隐图》
作者：冯登府
朝代：清
体裁：词

傍青墩、香茅小筑，此中相与云啸。商量秋水沧浪近，诗境软尘都扫。应打料。爱红袖乌丝，本事知多少。琴言频挑。羡花影都官，微云女婿，吟鬓未容老。芙蓉浦，凉信早来蘋杪。月华间照孤峭。偶然图幅生绡看，认取苍江泥爪。还自笑。算旧隐南湖，除是谁同调。寻君来了。便懒窟修箫，小山邀笛，烟话共清晓。
醉太平
作者：冯登府
朝代：清
体裁：词

高台水长。扁舟客忙。乱帆飞过惊泷。露青山一窗。滩光树光。鸥乡鹭乡。数声渔笛沧浪。正秋风满江。
金缕曲·严濑舟次题文文山《与百五贤妹家书》后
作者：冯登府
朝代：清
体裁：词

六百馀年纸。想仓黄、当时舐笔，家山万里。问询大姚村里妹，今日奈何而已。凭造物、安排一死。柳女环娘多未老，只伤心、骨肉飘零地。洒不尽，数行泪。北风塞草沙尘起。早飞上、江南白雁，羽书迢递。百八十言三诗句，犹记小楼甲子。常留得、人间正气。携向台西晞发读，任高歌、竹石都敲碎。苌叔血，鲁公子。
金缕曲·夏晓同蔡甥甓社湖观荷
作者：冯登府
朝代：清
体裁：词

何处凉风散。堕微茫、一痕残月，银塘清浅。秋影如奁清无缝，晓镜四围铺遍。尽付与、闲湖句绾。七十二陂鸥睡熟，望江南、乡梦都摇乱。怅水远，更山远。明珰翠羽愁无限。剩多少、寺门断柳，雨疏烟懒。沙屿花汀随处有，难得搴芳作伴。也不用、玉箫金管。露坐闹红单舸里，劝荷筒、几曲菱歌缓。唱酒满，复花满。
金缕曲·题李太守《海上钓鳌图》和榖人前辈韵
作者：冯登府
朝代：清
体裁：词

足踏芙蓉碎。著红衣、三山独立，天鸡鸣矣。十二昂头排阵出，不信一钩能制。收风力、全身轻系。碧海明霞珊瑚网，掣鲸波、别具雕龙技。濠上乐，等如是。锦袍邀月前身李。趁东游、钓鳌矶畔，楼台曼戏。鱼国不惊蛟石舞，一笑壶天共醉。算只有、神君能替。海岳胸怀蓬莱骨，抛渔竿、莫话秋江鲙。万里客，正豪耳。
长亭怨慢
作者：冯登府
朝代：清
体裁：词

又听到、栖鸦时节，冷雨疏枝，秋声来骤。送别年年，乱条攀尽忍分手。销魂短艇，早催度、河桥口。柳纵有青时，却不管、离人消瘦。马首。怅残阳千里，倦向西风沽酒。一丝影里，已换了、暮蝉亭堠。问那处、夜笛楼头，恐归去、绿阴非旧。但月晓风尖，付与莺僝蝶僽。
长相思
作者：冯登府
朝代：清
体裁：词

车斑斑。路环环。关树沙云画不完。行人走尽山。水弯弯。石攒攒。逆浪回风梦未安。行人过尽滩。
阮郎归·春思
作者：冯登府
朝代：清
体裁：词

入春无奈倦腰肢。花开花落时。背人暗暗泪痕垂。不知心恨谁。愁脉脉，梦依依。日高起惯迟。歌台未拆尽留伊。昼长还赌棋。
雪狮儿·姑嫂饼
作者：冯登府
朝代：清
体裁：词

蒸来十字，著意搓成，双双纤手。细点晶盐，不用油葱菹韭。釜频擽后。爱共说、倚床时候。试验取，粉融比洁，肌香嫌瘦。月样团圞薄透，想归来季子，为伊炊就。亲洗羹厨，那有工夫学绣。青溪渡口。问风味、红绫胜否。垂涎久。好配峰糕重九。
雪狮儿·杭俗清明以粉饵作狗，立夏食之，云可祛疫，呼为「清明狗」。频伽有词，和之
作者：冯登府
朝代：清
体裁：词

金铃活脱，玉粉匀搓，胆娘纤手。比似鄜州，搦絮丸泥装就。门前插柳。好静护、禁烟时候。便看到、桃花春水，雪糜酥透。爱向曹王庙口。配双双黄胖，呼渠厮守。多病相如，长愿抛离药臼。郎书来否。已上冢、全家归后。休摇首。冷食无花无酒。
霜天晓角
作者：冯登府
朝代：清
体裁：词

如此秋凉。近莼鲈故乡。水碓无人自转，话早稻、已堆场。斜阳山自苍。晚枫吹满江。昨夜新霜一抹，看一路、橘林黄。
霜天晓角·鄮山晓行
作者：冯登府
朝代：清
体裁：词

霜落篱根。断西风客魂。点点晓鸦寒聚，烟影暖、有孤村。一尊村酒温。趁墟人语喧。残月疏林未堕，照野店、早开门。
霜天晓角·题少庵弟画
作者：冯登府
朝代：清
体裁：词

剩渚平沙。挂吴帆半斜。雪客不知秋冷，拳一足、宿芦花。馀霞天半遮。远林归暮鸦。山水一重一掩，但有水、有人家。
青玉案·西湖蕹菜花和海棠巢韵
作者：冯登府
朝代：清
体裁：词

一绳菱外香初绕。趁十里、停秋棹。隐约深蘋连浅藻。鸥知鹭见，雨翻露倒。凉朵银杯小。年年开到荷衣老。道是无心没人拗。寒瓮不嫌齑谱少。三山市远，半湖烟渺，采采莼波扫。
高阳台
作者：冯登府
朝代：清
体裁：词

天际峰多，云边雁到，中央人在蓬莱。奇绝平生，鱼帆三度能来。一枝落叶扶筇健，冒秋风、踏遍寒堆。最堪哀、西谷亭荒，东谷花摧。南田鸡犬秦馀劫，任龙悲锯洞，鹤老苍苔。指点仙岩，虚无疑现楼台。乾坤一粟容身世，坐江山、对此浮杯。且徘徊、烟外寻碑，竹外寻梅。
高阳台
作者：冯登府
朝代：清
体裁：词

姜杏汤残，豆羹店小，半巢冷到天涯。屋小如舟，一房直似无家。懒窠懒窟多随分，懒心情、病叶寒花。学维摩、行便婆娑，坐便趺跏。玉堂春梦瞢腾过，已一邱欲老，五十频加。剑胆琴心，而今事事都差。文成谀墓工何益，笑满车、只载齑瓜。且须誇、米送秦游，酒问侯芭。
高阳台·冷斋咏雪寄香子和叔
作者：冯登府
朝代：清
体裁：词

晋雪图开，唐花风峭，诗情吟到叉尖。缚帚呼童，无端鹤讶今年。霏霏更比头番大，料故园、压遍檀栾。写冰纨。灯借帘栊，月借阑干。梁园宾客多寥落，算东劳西燕，鸿爪都残。沽酒柴门，关河梦倦戎鞍。煮茶风味寻亭角，有何人、共话椒盘。这禁寒。老我荒江，一个渔竿。
高阳台·吴山西道院同鍊霞上人雨话
作者：冯登府
朝代：清
体裁：词

泼墨岚浓，拖云筇瘦，石阑倚遍阴晴。无数湖山，蛾眉一半遮城。楝花风替杨花雪，殢残春、雨淡烟轻。又隔江、一阵丝丝，薄暝催成。十年俊侣多萍散，记盟苔招鹤，选树留莺。别梦轻抛，竹房药院都生。老僧为话茶天录，扫风铛、松韵俱清。约重来、花影仙坛，著我吹笙。
高阳台·甬上清明春望
作者：冯登府
朝代：清
体裁：词

雪断今朝，雨连客舍，天涯又是清明。梦醒梨云，渐看绿叶阴成。全家上冢乡山近，听提壶、暮鴂初莺。俯江楼、一片斜阳，还怕登临。五年不踏松楸路，怅故人麦饭，宿草红生。旧恨新离，那堪酒薄寒轻。杏花闹后桃花暖，念柳圈、儿女关心。望江南、燕子归时，万一来寻。
齐天乐·严厚民贻罗浮蝶茧四枚，小暑后尽出，五色金粉，大如花盂，放之四明窗畔，饲以葵花，旬馀犹栩栩也
作者：冯登府
朝代：清
体裁：词

一丸桕叶成双茧，远携海天瀛市。梅雨阴肥，桃风暑小，蜕出琼姿如洗，神光旖旎。认裙褶麻姑，铢衣仙子。金粉帘栊，饲葵方法应须记。故山香梦万里。铁桥丹灶畔，千队游戏。绿草云珰，朱霞洞锦，流落偏来村里。天涯伴尔。任舞燕栖蛾，一生花底。验取无须，垞南曾见几。
齐天乐·徐问蘧所居秋声馆，乃符圣基旧址也，赋以奉怀，时问蘧客吴门
作者：冯登府
朝代：清
体裁：词

老符已逐髯仙去，茅堂百年风雨。白燕新巢，黄花昨径，中有药房竹户。酒香人语。便换得荒苔，乱蛩无主。替与词人，开门踏月记寻处。武林旧事未远，怅残蝉身世，断梦重作。换芋书多，种蕉窗静，画里庐陵秋树。俊游间阻。惯夜火寒山，冷枫吟苦。甚日归来，剪灯愁共诉。
齐天乐·江南道中赋秋声用樊榭韵
作者：冯登府
朝代：清
体裁：词

风刀割断扬州梦，江城一夜催发。雨碎蕉心，霜喷笛孔，并入沙汀芦叶。声声远接。怅倦客登楼，青山一发。啼尽寒乌，江南千里人初别。萧条不禁旅鬓，郎当风铎里，相和铃铁。烟浦鸿归，寒江潮打，无限南朝悲咽。欲听又怯。正中酒心情，饯秋时节。起觅疏林，满身凉浸月。
齐天乐·江边见杏花
作者：冯登府
朝代：清
体裁：词

嫩寒已过梅花雪，江南甚时归也。官烛修书，画阑坐影，催得枝头红亚。东风立马。指水郭山村，酒旗低挂。牧笛声中，醉扶人散夕阳社。春明俊游年少，曲江宫宴里，仙侣佳话。燕子愁来，莺儿闹后，旧恨忍看罗帕。小楼梦惹。任疏雨黄昏，几番开谢。老去兰台，好词和泪写。
齐天乐·甲午仲夏假归勺园招香子和叔文渔小饮
作者：冯登府
朝代：清
体裁：词

烟萝不醒青猿梦，重来喜招鸥侣。留竹开窗，洗桐汲井，画稿小园新补。绿阴满户。有芋棱瓜畴，商量秋圃。暂话归田，买溪钱足尽堪数。故乡况多老伴，小冠长帽外，相与论古。槜李林亭，榴花文献，终胜江湖羁旅。提壶挈俎。且慰我频年，官清诗苦。莫忘梅丸，剪灯听尽雨。
齐天乐·蝉
作者：冯登府
朝代：清
体裁：词

金貂已醒高槐梦，萧萧鬓影如许。古水琴心，空山声韵，并入清商情绪。林塘一路。记微月初三，人间风露。蛛网筠竿，痴情只有小儿女。西窗午枕唤起，误柴门剥啄，倚杖听处。碎雨颓垣，斜阳水寺，替得离人愁语。声声最苦。讶乍断疏烟，又移秋树。红帕描成，冷緌飞不去。
齐天乐·西湖初夏
作者：冯登府
朝代：清
体裁：词

一湖凉翠蛙喧雨，愔愔梅丸肥候。芍药田荒，樱桃梦杳，忆到采香人瘦。段家渡口。趁水暖眠鸥，桥低覆柳。听唱潇潇，远峰眉黛镜边皱。楼台渲碧已换，冷波荒汊外，俊赏都负。鹤老亭空，莺啼寺远，付与绿阴閒昼。画阑记否。但茶角寻烟，荷心唤酒。送尽游船，楝花开落后。
齐天乐·长夏苦雨寄野桥
作者：冯登府
朝代：清
体裁：词

一声小暑雷偏准，梅炎数了重数。竹暗云生，蕉喧茶熟，尽日但供疏雨。愁阴易暮。任大芋高荷，只听蛙语。一霎阑干，夕阳嫩约又成误。蝉鸣六月稻熟，怅腰镰陌畔，晴信无据。江岸篷低，山桥月黑，归隐尽添渔具。故人间阻。念旧榻新苔，杜陵秋赋。验取来朝，啑书占应否。
次仲兴
作者：冯相芬
朝代：清

芦苇为墙麦盖棚，风来四壁尽争鸣。民多菜色逢荒岁，县号桃源负美名。绕屋乱坟人鬼聚，噪檐冻雀雪霜清。行来此地逾旬日，总是黄河送客程。
黄金埠旅泊感赋
作者：冯祖昌
朝代：清

烽火惊心岁几回，江花溅泪向人开。韶光薄幸春如寄，芳草无言客又来。岂有间情吟芍药，更无清梦到瑶台。浮家泛宅知何处，烟水茫茫极可哀。
两弟
作者：冯秀莹
朝代：清

两弟平安否，无书渡剑门。家居端我念，生计与谁论。珠桂饥寒色，池塘涕泪痕。愁来谁慰藉，自抱小孤孙。
凉波
作者：冯秀莹
朝代：清

凉波昨夜起，蹙我池上树。萧萧行可惜，耿耿岁将暮。故乡日云远，谁当共情素。惝恍追昔游，黯然隔重雾。幽忧回难释，中庭思且步。人生如浮云，流宕不得住。胡为自局蹐，三叹复四顾。广野多悲风，大道有歧路。㳅俗未能识，急趋虑妄附。愿与金石交，委心任所遇。
四遐
作者：冯秀莹
朝代：清

求友五十年，所获仅四遐。雪缘首仙蜕，遗札皆天葩。鉴物神于音，冥析谁筝琶。老穷浭阳铁，诗胆悬刘叉。齿莫稚朱青，竹马黄金车。后来状头魔，健羡鸠槃茶。慧业虽终存，炉火殊未加。同年笑山子，晚遇冠触邪。隽句与名章，骆驿奔鲜霞。余贤被罡风，尽堕罗刹家。才难知尤难，三复增叹嗟。
夜归曲
作者：冯秀莹
朝代：清

扶下七香车，钗头玉燕斜。明知郎秉烛，故看胆瓶花。
开关
作者：冯秀莹
朝代：清

镇日不开关，于书癖好班。贫犹嫌鹤佞，病始觉松间。答简慵经岁，寻诗梦入山。晨醒身在簟，颇悔又飞还。
开旧笥作
作者：冯秀莹
朝代：清

虫网蛛尘罩赤油，泪花一锁几春秋。锦鱼惨淡云双叠，绣凤阑珊月半钩。挂镜芙蓉残粉退，折钗芍药宿香留。九泉若不逢卿面，再世还从牧犊游。
春晖
作者：冯秀莹
朝代：清

昨夜一花飞，今朝一骑归。归飞如有约，辛苦是春晖。
沪州试院不寐偶成次韵
作者：冯秀莹
朝代：清

广寒一锁判仙凡，幽绪如菭未易芟。续命迢遥烦鸟使，当归稠叠负鱼缄。秋霜槲叶愁侵被，春雨桃花泪上衫。为问河阳千载恨，可容精卫不生衔。
清波
作者：冯秀莹
朝代：清

清波宛宛汉沈沈，玉海无风渡碧浔。龙藏展绡多绮思，凤台戛磬有笙音。徘徊未藉霞笼佩，谪降仍闻月抱襟。织女星三媭女四，不知谁动爱才心。
渔父行
作者：冯秀莹
朝代：清

湖平宛似秦宫镜，渔父恒渔不言姓。童笑山中宰相诗，婢羞洛下书生咏。岸巾自棹细腰船，尘扇长悬黄竹柄。曲直随钩手信投，密疏任网心无竞。鹤发殊非吕氏翁，羊裘却似梅家倩。间寻兰若劣通禅，酷嗜烟霞深入病。笠侧蓑披倦即眠，云乡遥指翠微边。一辞帝阙三千里，两见天弓六百弦。春雨春烟晨荡桨，秋树秋花夕扣舷。采若青穿点额鲤，屑桂红湔缩项鳊。会稽尚轻公子饵，邯郸岂顾女儿钱。颇闻日唱渔家乐，君是渔家第几仙。
漫笑
作者：冯秀莹
朝代：清

漫笑台郎是散仙，爱花谪堕正千年。染新块疾添词癖，改旧衔名署酒颠。逸气洞冥珠客泣，哀音激汉玉人怜。功圆不许空归去，令拓齐州万点烟。
谢氏池亭
作者：冯秀莹
朝代：清

环碧写山屏，秋光上小亭。露摇鱼缀尾，风定鸟梳翎。金橘悬衣桁，银荷汎酒舲。双鬟筝一曲，明婳亦堪听。
遥夜
作者：冯秀莹
朝代：清

遥夜恒宾馆，芳辰半马蹄。归稀光禄沐，眠甚太常泥。婴疾徐家女，伤年管氏妻。追怀双泪激，直上与星齐。
题孙铁珊横云书屋集
作者：冯秀莹
朝代：清

穷冬客潞河，风顽石亦冻。愁如虎狼秦，欲避苦无洞。走寻吾好友，狂谈快始纵。归携《横云集》，秉烛饮且诵。满室烟冥冥，翛然廓尘霿。君才信奇绝，啾鸟一威凤。潘陆并廊庑，班傅参伯仲。诗篇尤巨擘，郁乎作文栋。歌行勇可贾，律绝姿善弄。想当墨濡豪，有若鞭就鞚。百家效驰驱，万象随磬控。伐材歌章辨，槃柢风雅颂。神瀵轩其波，天衣灭尽缝。匪独工设色，兼亦妙托讽。音激中散哀，时感太傅恸。麾彼詅痴符，饷之益智粽。睥睨在三唐，不知世有宋。于戏如斯人，乃困苜蓿俸。射策失甲乙，徇铎劳倥偬。令我块难平，欲叩九阍讼。忆昔定交因，新声卖花送。款关夜相访，嘤鸣和簧哢。见即超故知，盖倾忱已贡。淄渑证味合，城府谢甲衷。从兹数晨夕，书史互磨砻。寒解淮阴衣，眠欹鲖阳瓮。属意各千秋，语不顾惊众。刚肠取舍同，胜游追逐共。秀莹落拓者，散木谁赏赣。先生加咳唾，腐草得露种。握兰齿以序，攻茅痼必中。养性无嫉情，譬诸饮乳湩。手词更招邀，角酒闲陪从。敢狎齐晋盟，窃效邹鲁閧。屈指今十年，转瞬春过梦。衰毛星半皤，窘状月屡空。回首光景非，怦怦此心恫。赁改梁鸿舂，机断苏蕙综。南宫三点额，望杏尚余痛。幽忧日抱疾，恒铸岛佛供。章句何足臧，君言岂我哄。缅怀古人志，生才定有用。先生人中杰，余事继文统。眼小四沧溟，胸吞九云梦。终当曳绣裳，与世覆锦幪。大鼓掀天风，直扫挂树凇。露布下吴越，持节复秦雍。吐气壮吾侪，诗仍以人重。
挽陆元錞联
作者：冯翊
朝代：清
体裁：联

鹤俸慰桑榆，台岳重游，六十年前来处去；鲤庭茂桃李，楹书可读，五千言在殁犹存。
丙戌岁朝
作者：冯舒
朝代：清
体裁：七言律诗

投老余生又到春，萧萧短发尚为人。世情已觉趋时便，天道难言与善亲。梦里山川存故国，劫余门巷失比邻。野人忆著前年事，洒泪临风问大钧。
丙戌除夜是夕立春
作者：冯舒
朝代：清
体裁：七言律诗

枯草还苏又报春，乱余留得病中身。懒携筇杖寻如愿，聊剔灯花诵逐贫。眼暗怕看新换历，镜清惭负旧时巾。闲愁总有三千斛，拟写长笺奏玉宸。
仲夏村居四叠前韵三首
作者：冯舒
朝代：清

布谷声中忽过春，落红犹似恋芳尘。陌头阵阵催秧雨，树底喧喧作社人。身在可耕兼可钓，村愚忘汉亦忘秦。朝来饱吃黄齑饭，闲逐巫师看赛神。老来衰惫总堪嗟，无力分秧与萟麻。欹枕送人忙日月，杜门还我睡年华。菊秧按谱栽三径，农事成书著一家。只恨今年风雨恶，屋茅吹尽柱头斜。寻得君公避世墙，开门遥趁竹风凉。逢僧自觉心期在，曳杖还夸脚力强。高摘白云供笑傲，倒骑青牯恣颠狂。海鸥自是忘机者，浅蓼深芦处处乡。
仲夏村居四叠前韵三首·其一
作者：冯舒
朝代：清
体裁：七言律诗

布谷声中忽过春，落红犹似恋芳尘。陌头阵阵催秧雨，树底喧喧作社人。身在可耕兼可钓，村愚忘汉亦忘秦。朝来饱吃黄齑饭，闲逐巫师看赛神。
仲夏村居四叠前韵三首·其三
作者：冯舒
朝代：清
体裁：七言律诗

寻得君公避世墙，开门遥趁竹风凉。逢僧自觉心期在，曳杖还夸脚力强。高摘白云供笑傲，倒骑青牯恣颠狂。海鸥自是忘机者，浅蓼深芦处处乡。
仲夏村居四叠前韵三首·其二
作者：冯舒
朝代：清
体裁：七言律诗

老来衰惫总堪嗟，无力分秧与萟麻。欹枕送人忙日月，杜门还我睡年华。菊秧按谱栽三径，农事成书著一家。只恨今年风雨恶，屋茅吹尽柱头斜。
偶题
作者：冯舒
朝代：清
体裁：七言律诗

手不扶犁舌不耕，人间生事百无成。闲思野老招寻易，偶弄渔竿得失轻。心似不温垂竭酒，家如将败未完枰。却怜世态懵腾甚，同浴还须笑裸裎。
初冬过尚湖
作者：冯舒
朝代：清
体裁：七言律诗

萧条帘幕不遮风，百顷清光半幅篷。山色有无斜照里，人家低湿水烟中。雁摇枯苇杆杆白，鹜映残霞片片红。如此风光谁与会？笔床茶裹伴衰翁。
孙孝若方广居，招看八面重台牡丹
作者：冯舒
朝代：清
体裁：七言律诗

乱来花事不关身，此日君家醉殿春。艳粉一团欹露冷，赪红八面斗妆新。朱衣拭汗思何晏，绣帔飘香忆太真。至竟形相无好句，如愁欲语总伤神。
柳絮二首
作者：冯舒
朝代：清

不著根株到处生，飘为飞雪落为萍。江流看取千寻阔，占尽还应剩一泓。漫漫密密逞精神，栖薄何分溷与茵。却恐章台新雨后，也随马足伴红尘。
柳絮二首·其一
作者：冯舒
朝代：清
体裁：七言绝句

不著根株到处生，飘为飞雪落为萍。江流看取千寻阔，占尽还应剩一泓。
柳絮二首·其二
作者：冯舒
朝代：清
体裁：七言绝句

漫漫密密逞精神，栖薄何分溷与茵。却恐章台新雨后，也随马足伴红尘。
次牧《翁六月七日迎河东君于云间喜而有述》诗
作者：冯舒
朝代：清
体裁：七言律诗

漫言二十六鸳鸯，未抵惊魂一片香。汉渚不嫌空解佩，宋家应叹枉窥墙。烛光高下迷琼树，月影参差妒玉堂。素女抚心天老笑，人间何物不昌昌。
过尧山
作者：冯舒
朝代：清
体裁：古风

旅舍窗穿漏残月，拥被难禁朔风烈。未分曙色鸡始鸣，仆夫戒途催晓发。试问前行何所之，云有尧山峰突兀。纵横无人六十里，魑魅强梁戒仓卒。畏途闻此骨已寒，托身蹇卫宁交睫。东方残魄何希微，太白当空恣蓬勃。忽然狐兔立如人，俄尔须眉冻成雪。此时心死魂欲堕，身命已拚轻一掷。岂知险阻本无多，顷刻曈昽晓光赤。遥望炊烟五里余，草短霜乾乱行迹。中宵噩梦忽然苏，前此忧危总冰释。始信人言不足凭，直道自应无险厄。丈夫但保坦荡心，地阔天空未忧窄。
鄱阳
作者：冯行贤
朝代：清

鄱阳风浪拍天浮，水寨楼船遍上游。今古江山雄赤壁，东南天地割鸿沟。插沙木密帆樯晓，列屿旌飘剑戟秋。盛业至今溪父说，鱼龙寂寞拥神州。
和陈鹗秋表弟冬日晚眺原韵
作者：冯誉驹
朝代：清

葭管飞灰岁又更，天涯游客动离情。云山叠嶂乡关远，水阁凭栏花日明。翠压疏林藏古寺，寒流断涧抱孤城。雁飞不到衡阳道，驿路风霜第几程。
大孤山是日至湖口风利未泊
作者：冯誉骥
朝代：清

楚天云雨太迷离，台殿参差动羽旗。自绾髻鬟矜绝色，却教履舄入微词。迎神有待陈兰藉，过客无因谒蕙帷。仿佛婵娟余叹息，上清沦谪得归期。
彝陵
作者：冯誉骥
朝代：清
体裁：五言律诗

下牢溪畔水，楚客送扬舲。木落丹枫岸，沙明赤坂亭。眼中秋望阔，愁外蜀山青。此去三巴近，清猿定饱听。
拟古
作者：冯誉骥
朝代：清

秋夕不能寐，揽衣起徘徊。素月澹如此，美人殊未来。空弹绿绮琴，谁传白玉杯。相思良不远，相望神已摧。何处来清风，吹我罗帏开。
挽左宗棠联
作者：冯誉骥
朝代：清
体裁：联

名世挺生，衡山间气；鞠躬尽瘁，诸葛大名。
挽曾国藩联
作者：冯誉骥
朝代：清
体裁：联

一旅独勤王，誓此身平荡江湖，勋业终能酬志节；片言曾论帅，记当日流连诗酒，笑谈早已识英雄。
挽杨荣绪联
作者：冯誉骥
朝代：清
体裁：联

故里魂归，江上雪花杨子宅；新诗泪并，峡中人日蜀州篇。
曲阜试院联
作者：冯誉骥
朝代：清
体裁：联

数仞墙高，圣人居近；万间厦广，寒士颜欢。
望湖亭联
作者：冯誉骥
朝代：清
体裁：联

东下壮军声，横槊高歌，遥想一时豪杰；北归停使节，落帆小泊，闲看千里湖山。
杂诗
作者：冯誉骥
朝代：清

初日浴咸池，翱翔扶桑间。魂魄荡元气，苍茫摇天关。火龙喷赤血，出没游黄湾。遂使阳和散，焕然遍尘寰。愿挽羲和鞭，驰逐开心颜。古来有十日，代出相往还。千年沧海头，烧破蓬莱山。所以古夷羿，仰射雕弧弯。我欲一揽之，惜哉不可攀。朔风班马鸣，边草萋以绿。战士戍龙庭，秋高肥苜蓿。不见汉家营，但见秦时月。古驿零杨柳，我室已蟋蟀。代马与越鸟，苦思故林宿。玉门有飞雁，尽唱征人曲。征人远未归，霜雪寒无衣。君思古离别，岁暮定何依。龙门有奇树，矗立青冥齐。上负千仞峰，下临百丈溪。朝闻独鹄号，暮听鳱鴠啼。漂风一以劲，苍翠千崖低。桃李失颜色，桧柏难攀跻。过者生愕眙，阴阳无端倪。调以伯牙琴，安以九寡丝。鸣虫挂蝼蚁，飞鸟慑鹍鸡。南枝与北卉，嗟此落长堤。悠悠芳泽兰，猗猗修竹林。湛湛青天月，泠泠绿绮琴。皎皎红妆女，寂寂无知音。良人远从役，惜别泪沾襟。寂寞余空床，徘徊弄锦衾。欢乐苦夜促，离别怨宵沈。飞鸟翔树间，索群动孤吟。愿托一片影，明此千里心。翰挟燕市客，暮逢高阳徒。狂歌一击筑，大醉尽百壶。丈夫重然诺，壮士轻头颅。千金何足贵，溷迹为狗屠。慨想古之人，吾侪亦狂奴。大雅久不作，荆榛日纵横。谁能千载后，粲然起芒精。中夜理瑶瑟，古调今难明。惜哉黄钟节，不及瓦釜鸣。赵女忧鲲弦，秦娥调繁筝。藉非成连作，何以移我情。
杂诗·其一
作者：冯誉骥
朝代：清

初日浴咸池，翱翔扶桑间。魂魄荡元气，苍茫摇天关。火龙喷赤血，出没游黄湾。遂使阳和散，焕然遍尘寰。愿挽羲和鞭，驰逐开心颜。古来有十日，代出相往还。千年沧海头，烧破蓬莱山。所以古夷羿，仰射雕弧弯。我欲一揽之，惜哉不可攀。
杂诗·其三
作者：冯誉骥
朝代：清

龙门有奇树，矗立青冥齐。上负千仞峰，下临百丈溪。朝闻独鹄号，暮听鳱鴠啼。漂风一以劲，苍翠千崖低。桃李失颜色，桧柏难攀跻。过者生愕眙，阴阳无端倪。调以伯牙琴，安以九寡丝。鸣虫挂蝼蚁，飞鸟慑鹍鸡。南枝与北卉，嗟此落长堤。
杂诗·其二
作者：冯誉骥
朝代：清

朔风班马鸣，边草萋以绿。战士戍龙庭，秋高肥苜蓿。不见汉家营，但见秦时月。古驿零杨柳，我室已蟋蟀。代马与越鸟，苦思故林宿。玉门有飞雁，尽唱征人曲。征人远未归，霜雪寒无衣。君思古离别，岁暮定何依。
杂诗·其五
作者：冯誉骥
朝代：清

翰挟燕市客，暮逢高阳徒。狂歌一击筑，大醉尽百壶。丈夫重然诺，壮士轻头颅。千金何足贵，溷迹为狗屠。慨想古之人，吾侪亦狂奴。
杂诗·其六
作者：冯誉骥
朝代：清

大雅久不作，荆榛日纵横。谁能千载后，粲然起芒精。中夜理瑶瑟，古调今难明。惜哉黄钟节，不及瓦釜鸣。赵女忧鲲弦，秦娥调繁筝。藉非成连作，何以移我情。
杂诗·其四
作者：冯誉骥
朝代：清

悠悠芳泽兰，猗猗修竹林。湛湛青天月，泠泠绿绮琴。皎皎红妆女，寂寂无知音。良人远从役，惜别泪沾襟。寂寞余空床，徘徊弄锦衾。欢乐苦夜促，离别怨宵沈。飞鸟翔树间，索群动孤吟。愿托一片影，明此千里心。
江上闻歌
作者：冯誉骥
朝代：清

十五年前楚塞行，竹枝三叠记分明。啼残蜀魄犹余恨，吟断巴猿祇费声。夜雨飘镫闻驿馆，霜天落木听山城。岂知白发沧江上，一曲吴歌倍怆情。
题李恢垣铨部东陵于役诗后
作者：冯誉骥
朝代：清

仙曹骏马出皇都，想见衣冠拜鼎湖。玉座森严三后列，翠旂明灭万灵趋。周原毕吨瞻王气，汉代高光表圣模。却望慕陵松柏路，十年泪洒向苍梧。
食蟹叹
作者：冯誉骥
朝代：清

侵晨食指动，水族来江湖。主人出宴客，四座咸欢娱。座客且勿欢，主人起长叹。昔居江城二十年，高秋置酒西楼前。黄州估船日西上，水乡风味夸时鲜。晓市喧呼盈筐卖，百钱已得十数辈。红姜紫蓼纷堆盘，往往舆台足沾溉。自从盗起西南隅，鼋鼍蹴踏风涛粗。下逮蕲黄上沔鄂，稻田万顷成荒芜。渔师贾客久奔窜，讵有簖火明菰芦。今年江汉贼甫退，鲂鲤差可充官厨。下游咫尺当相失，何况荆台路遥隔。公然蒲缚能远致，分与间官添食籍。浔阳九派声喧豗，连云战机临江开。刍茭馈餫苦不给，戈甲转斗何有哉！茫然对案令心哀。
鸿雪轩联
作者：冯誉骥
朝代：清
体裁：联

泥雪人生几鸿爪；津亭诗句万牛毛。
黎召民仪部以其先大父楷屏先生所藏玉板十三行帖见示并赋五言古诗要余题识仪部少孤尝值邻火母冯太夫人仅挈此帖出余感其事因赋长句以书帖后
作者：冯誉骥
朝代：清

黎君示我苕华刻，东晋琅琊有遗迹。藏弆偏劳两世心，传观颇讶百年物。当年购此鄱阳君，同时题者文章伯。翰墨缘深见素风，尊彝器古留先泽。从来云烟倏聚散，未必鬼神真护惜。通灵或戏长康画，佚书难诵河东箧。得失自我无愧耳，大惧典型付沦佚。君家秘宝几经厄，邻家中宵怪事发。仓皇急启晏婴楹，摩挲永近宣文室。想当一炬光熊熊，定有百灵呼出出。我知精诚动真宰，要使坚贞绍青白。贯虹漫诩米家船，委尘空幸岐阳碣。夙思赞述苦未遑，辱君今厕诸贤末。姜芽敛手窃自愧，敢从点画论波磔。风流庭树怅哦松，黯淡闺镫钦画荻。请赓灵运祖德诗，附题子固兰亭帖。
祁门舟中
作者：冯询
朝代：清

一脱官衫百体便，卧游虽暂亦缠绵。树知尘世百年事，花送春人十里船。白日纵歌宜放鹤，青山埋骨有啼鹃。不知寒食清明过，只觉韶华在眼前。
罗浮子日亭观日歌
作者：冯询
朝代：清

东海浮山并浮日，日光射空海底出。浮山日涌罗山来，两峰摇摇势欲失。铁桥互天天汉低，天风浩荡云凄迷。淋漓元气渺不测，忽惊天外鸣天鸡。乾坤草庐半空起，四百峰头一亭峙。中有苍茫独立人，元精耿耿双眸视。本来南国占离明，文章天上摇火精。收拾蛮烟炙炎海，海市忽散鲛人惊。珊瑚万树若列炬，照见山河了如许。蓬莱并入金镜中，一角分明失左股。黄尘更变水浅清，劫灰飞尽玻璃明。何时晞发最高处，顾盼目极东南溟。
长新店题壁上画马
作者：冯询
朝代：清

买骏无人入燕市，一片雄心为谁死。精神满腹气压纸，壁间飒飒风尘起。主人待汝恩不轻，购汝饲汝绘汝形。龙骨先摹神气力，兔毛更染好颜色。晶莹夹镜参差钱，羁金络玉装宝鞯。势欲飞腾却不去，回头似待王良御。至今落拓犹英豪，雄姿卓荦顾视高。主人挂向长安道，相看共叹风尘老。年深墨汁还淋漓，按图试问画者谁。名姓不遣俗人识，英雄埋没胡可知。却看图形感沙漠，马闲亦是麒麟阁。
鸿雪轩联
作者：冯询
朝代：清
体裁：联

新旧十年行馆雨；雌雄几辈过江风。
挽左宗棠联
作者：冯邦柄
朝代：清
体裁：联

谢傅东土正思归，起外无期，四海苍生增感恸；武侯南征曾奉诏，成功未竟，一腔遗恨郁忠忱。
挽彭玉麟联
作者：冯邦柄
朝代：清
体裁：联

伟业翊中兴，看荡寇棘丛，画像书勋隆异数；颓龄稽仗节，怅停舟瓜步，临风剧泣话离情。
挽曾国荃联
作者：冯邦柄
朝代：清
体裁：联

此邦为公家忠勋再造之区，二十年使节重凋，那堪禗叶传芳，星陨卿阶先隐耀；历官皆师门高厚裁成所赐，念余日眉梨未炙，讵料输场受代，风摧梁木遽兴悲。
挽曾纪泽联
作者：冯邦柄
朝代：清
体裁：联

论力争大局，视富弼尤多，万里荣归千载慕；观深被崇恩，谓纯仁必相，一朝嗒逝九重悲。
挽彭玉麟联
作者：冯邦椿
朝代：清
体裁：联

洋声所施，突过同朝，奄忽弃苍生，万户伤心摧砥柱；爱我之深，养及一指，浮沉辜白望，几时藉手报时知。
菜圃联
作者：冯钤
朝代：清
体裁：联

为恤民艰看菜色；欲知宦况问梅花。
北上次东阿道中
作者：冯钺
朝代：清

沙程万里趁岧峣，猎叶风寒酒力消。一径啮轮崖石陡，残更咒月马铃骄。苍茫问俗荒碑少，却曲迷阳古堠遥。独有黄埃埋不得，春光透出柳条条。
望洋
作者：冯钺
朝代：清

绝岛隐棋置，茫茫积气平。潮回天地坼，风撼鬼神惊。万斛舟如粒，三更蜃作城。恨无山笛弄，让此老龙鸣。
望甘竹滩
作者：冯钺
朝代：清

尺地舱低蹴膝难，蒲帆容易刷前湾。千钗树色双襟酒，万马江声一发山。侠骨女儿歌陌上，镫华水市簇云间。金闺那费金钱卜，几次随潮几往还。
苦雨吟
作者：冯钺
朝代：清

肝人之肉日不给，岂谓穹苍亦解泣。变作阴霾黯八荒，沈沈苦雨掣风急。堕井颓堤无处无，昔日高原今下隰。沈灶生蛙釜有鱼，百粤连旬俱饮湿。大风吹梦忽宵惊，万瓦争与排墙倾。子妇颠踣无户庭，得人无恙从屋鸣。陇头遗穟卧生耳，屋底秸珠长有尾。崩角吁天天不闻，百室劬劳今已矣。大江南北忽夏枯，河渴时还涓滴无。尺泽尽汇岭一隅，谁言大地同洪垆。
赠谭晴畬
作者：冯钺
朝代：清

不作人间汗漫游，归来且自系虚舟。一林萧叶云生肘，四壁残镫屋打头。铁笛凄霜山榻冷，草衣飘雪石田秋。贫家剩有知交在，樽酒鸡鱼话未休。
挽张之洞联
作者：冯锡畴
朝代：清
体裁：联

服官四十年，宗旨纯正，擘画精详，天语煌煌，已成定论；遗疏数百言，世道衰微，人心放恣，宦途扰扰，藉挽颓风。
对月作
作者：冯锡镛
朝代：清

明日非所期，忽挂窗前树。延之堂上来，清光肯我顾。顾亦不常留，留亦不常住。人在即百年，几见当头遇。问月月无言，此心如有悟。天本有枯时，月岂无缺处。不但且饮酒，共领杯中趣。我醉便酣眠，月亦出门去。
登八镜台
作者：冯锡镛
朝代：清

惶恐滩头放棹回，独披空翠上高台。天留砥柱双江合，地耸云屏五岭开。老树饱霜眠涧底，断崖衔日枕城隅。道人为报乡关信，大庾花先著早梅。
登八镜台
作者：冯锡镛
朝代：清
体裁：七言律诗

惶恐滩头放棹回，独披空翠上高台。天留砥柱双江合，地耸云屏五岭开。老树饱霜眠涧底，断崖衔日枕城隈。道人为报乡关信，大庾花先著早梅。
南溪
作者：冯震东
朝代：清
体裁：七言律诗

傍郭人家气郁腾，临流烟景晚来增。夕阳天远明双雁，秋水船轻载一僧。小市隔溪才五里，画楼出树恰三层。时平官长浑无事，欲访名山取次登。
人南
作者：况仕任
朝代：清
体裁：联

杜陵人日凄凉甚；庾信南来感慨多。
臣满
作者：况仕任
朝代：清
体裁：联

臣门冷落容罗雀；满地凄凉怕听鹃。
东风第一枝
作者：况周颐
朝代：清

寒重花慵，灯疏漏短，清吟谁伴孤影。故人却共春来，倦灯暂销夜冷。天涯旧梦，又盝曲、红阑催暝。对玉梅、证取心期，早是宿酲轻醒。檠凤短、茜纱方静。筝雁悄、素弦待整。彩毫怯写银笺，暗香尚留宝鼎。鸾箫凤籥，看次第、天风吹并。怕俊游、不似年时，负了武陵渔艇。
临江仙
作者：况周颐
朝代：清

老去相如犹作客，天涯跌宕琴尊。上阶难得旧苔痕。帘深春梦浅，香冷夕阳温。拾翠心情消歇尽，东风不度兰荪。言愁天亦欲黄昏。断魂芳草外，何止忆王孙。一桁湘帘尘不到，除非燕子归来。吴天畅好碧于苔。月娥琼驾出，流照软金杯。明日阴晴君莫问，回灯又见花开。非花非雾即蓬莱。邻娃工度曲，弦管未须哀。约略琵琶商妇怨，春花秋月蹉跎。貂裘换后峭寒多。江山欹枕梦，风雨缺壶歌。明镜晓霜羞短发，负他云髻峨峨。相逢切莫误横波。雍门成旧曲，无计惜韩娥。杨柳楼台花世界，嘶骢只在铜街。金荃兰畹惜荒莱。无多双鬓绿，禁得几低徊。暖不成晴寒又雨，昏昏过却黄梅。愁边万一损风怀。雁筝犹有字，蜡炬未成灰。往事秦淮流不尽，棹歌悽断吴舲。揭天风色带潮青。斜阳非故国，名士又新亭。乞与相思红豆子，消磨记曲银屏。云阶月地各漂零。扶花成醉缬，仗酒破愁扃。画舫重温罗绮梦，捲波风急谁知。江南大好惜年时。水香山媚妩，花靥柳腰肢。可有青衫供换泪，故人消息还疑。倚阑心事绝悽其。长亭霜后叶，辛苦又辞枝。西北楼高云海阔，啸歌犹是狂生。閒愁莫误酒杯行。多情应笑我，皱水底干卿。过眼莺花成昨梦，梦回省识飘零。痴龙作雨亦悭晴。吹寒清角怨，何况带潮听。危坐促弦弦转急，新愁旧恨难论。秭归啼血到吴根。有楼皆蜃市，无地著桃源。劫外琴书须位置，要他相守心魂。少留清气在乾坤。珍珠休换字，金粉易成尘。
临江仙·其一
作者：况周颐
朝代：清

老去相如犹作客，天涯跌宕琴尊。上阶难得旧苔痕。帘深春梦浅，香冷夕阳温。拾翠心情消歇尽，东风不度兰荪。言愁天亦欲黄昏。断魂芳草外，何止忆王孙。
临江仙·其七
作者：况周颐
朝代：清

西北楼高云海阔，啸歌犹是狂生。閒愁莫误酒杯行。多情应笑我，皱水底干卿。过眼莺花成昨梦，梦回省识飘零。痴龙作雨亦悭晴。吹寒清角怨，何况带潮听。
临江仙·其三
作者：况周颐
朝代：清

约略琵琶商妇怨，春花秋月蹉跎。貂裘换后峭寒多。江山欹枕梦，风雨缺壶歌。明镜晓霜羞短发，负他云髻峨峨。相逢切莫误横波。雍门成旧曲，无计惜韩娥。
临江仙·其二
作者：况周颐
朝代：清

一桁湘帘尘不到，除非燕子归来。吴天畅好碧于苔。月娥琼驾出，流照软金杯。明日阴晴君莫问，回灯又见花开。非花非雾即蓬莱。邻娃工度曲，弦管未须哀。
临江仙·其五
作者：况周颐
朝代：清

往事秦淮流不尽，棹歌悽断吴舲。揭天风色带潮青。斜阳非故国，名士又新亭。乞与相思红豆子，消磨记曲银屏。云阶月地各漂零。扶花成醉缬，仗酒破愁扃。
临江仙·其八
作者：况周颐
朝代：清

危坐促弦弦转急，新愁旧恨难论。秭归啼血到吴根。有楼皆蜃市，无地著桃源。劫外琴书须位置，要他相守心魂。少留清气在乾坤。珍珠休换字，金粉易成尘。
临江仙·其六
作者：况周颐
朝代：清

画舫重温罗绮梦，捲波风急谁知。江南大好惜年时。水香山媚妩，花靥柳腰肢。可有青衫供换泪，故人消息还疑。倚阑心事绝悽其。长亭霜后叶，辛苦又辞枝。
临江仙·其四
作者：况周颐
朝代：清

杨柳楼台花世界，嘶骢只在铜街。金荃兰畹惜荒莱。无多双鬓绿，禁得几低徊。暖不成晴寒又雨，昏昏过却黄梅。愁边万一损风怀。雁筝犹有字，蜡炬未成灰。
临江仙·前词意犹未尽再呈幼遐前辈
作者：况周颐
朝代：清

正是撩人天气也，可怜云淡烟轻。闹红深处见娉婷。花光人影，分占十分清。画里归来愁亦好，何须夜饮秦筝。他年记取小红亭。小红亭外，高柳万蝉声。
临江仙·集珠玉词句，题和珠玉词1894
作者：况周颐
朝代：清

一霎秋风惊画扇，那堪飞绿纷纷。无情有意且休论。楼高目断，依约驻行云。谁把钿筝移玉柱，不辞遍唱阳春。等闲离别易销魂。红笺小字，留赠意中人。
临江仙·题葛毓珊部郎遗像1915
作者：况周颐
朝代：清

家世列仙官列宿，才名小集丹阳。当湖雅故在青箱。太冲原卓荦，叔度自汪洋。三十六年回首忆，共攀蟾窟天香，几人寥廓遂翱翔。沧州余病骨，辛苦看红桑。
倾杯·丙辰自寿
作者：况周颐
朝代：清

清瘦秋山，斑斓霜树，年年劝人杯盏。浮生事未信，全是似月难圆，比云更幻。便南飞、黄鹤依然腰笛，意懒旧江山，梦沈天远。自惜金缕，沧桑莫辞留倦眼。首重回、承平游衍。怕者回凭阑，斜阳如水，去日蹉跎，青镜鬓丝，较甚文章贱。持此恨谁遣。凭消领、梧叶閒愁，芙蓉幽怨，相期老圃寒花晚。
倾杯·丙辰自寿
作者：况周颐
朝代：清
体裁：词

清瘦秋山，斑斓霜树，年年劝人杯盏。浮生事未信，全是似月难圆，比云更幻。便南飞、黄鹤依然腰笛，意懒旧江山，梦沈天远。自惜金缕，沧桑莫辞留倦眼。
首重回、承平游衍。怕者回凭阑，斜阳如水，去日蹉跎，青镜鬓丝，较甚文章贱。持此恨谁遣。凭消领、梧叶闲愁，芙蓉幽怨，相期老圃寒花晚。
八声甘州1919
作者：况周颐
朝代：清

袅珠歌不断是伤心，苕苕入行云。费低徊欲绝，消除无那，省识花真。檀板一声催彻，离合迹都陈。翠雾重烟外，蛾月长颦。对影琼芳雪艳，悄东风红豆，触拨愁根。忍人天恋尽，满目更浓春。赚春衫、无端双泪，暗自惊、犹有未销魂。天涯路、览江山秀，容易逢君。
八声甘州1926
作者：况周颐
朝代：清

向天涯能得几情亲，谁知更娉婷。见盈盈一拜，便如真个，掌上珠擎。念汝人天绝艳，冰雪净聪明。为我莱衣舞，宛宛婴婴。准拟香词按拍，待趋庭付与，不栉书生。听珠歌一曲，娇啭似新莺。好相贻、信芳兰芰，要万千、珍重慰余情。千金意，伫婵娟月，来证深盟。
八声甘州·葬花一剧，属梅郎擅场之作，为赋两调
作者：况周颐
朝代：清

向天涯、丝管已难听，何堪恁伤春。算怜卿怜我，无双倾国，第一愁人。仿佛妒花风雨，逐梦入行云。芳约啼鹃外，回首成尘。占取人天红紫，早颓圆断井，分付消魂。拌随波未肯，何计更飘茵。便三生，愿为香土，费怨歌，谁惜翠眉颦。肠回处，只青衫泪，得似红巾。
八声甘州·题林铁尊半樱簃填词图1926
作者：况周颐
朝代：清

数词名当代一彊村，余音洗筝琶。更阿谁占取，暗香疏影，铁拨红牙。山水响来清远，吟思渺无涯。画罨樵歌路，和答烟霞。芳约瀛壖念省，道句留一半，也为樱花。绚春空琼树，飞梦欲随槎。黯笺尘、几番风雨，倚茜云、曾见夕阳斜。双鬟唱、画旗亭壁，珍重笼纱。
八声甘州·题许奏云云亭垂钓图1925
作者：况周颐
朝代：清

足平生青笠绿蓑衣，披裘笑严光。莽尘涯回首，目迷苍狗，劫赶红羊。谁识直钩心事，矶断古苔荒。岸帻凭阑处，一角斜阳。玛瑙坡名证取，悄云根拂拭，遗恨沧桑。更梅癯鹤怨，金粉恁凄凉。撼秋声、挂瓢无树，算钓游、能得几鸥乡。烟波路、觅元真子，说与疏狂。
八声甘州·题雷峰塔经卷1924
作者：况周颐
朝代：清

坐南屏烟翠晚钟前，摩娑劫余灰。问金涂几塔，琼雕万轴，肯付沈薶。彩凤无端掣搦，往事总堪哀。不尽兴亡感，窣堵波颓。我亦伤心学佛，演珠林梵说，随分清斋。淹新亭涕泪，何物不荒莱。尽消磨、药炉经卷，忍断蓬、身世老风埃。湖山梦、散诸香处，围绕千回。
八归·题张子苾祥龄半箧秋词
作者：况周颐
朝代：清

吴鬓霜点，京尘衫色。如梦事往倦说。何堪蠹纸珍珠字，还付九天哀怨，雨潮呜咽。二十年前分襟地，剩惨澹铜驼烟月。渭水曲、莫赋招魂，此恨总华发。赓和年时对影，挥毫珠玉，四印高斋清绝。远游王粲，少时张绪，荏苒兰荃摧折。访沧桑旧雨，我独中肠杜陵热。知何许、令威华表，瘦损琼箫，香词空半箧。
六州歌头·镜中见鬓丝有白者
作者：况周颐
朝代：清
体裁：词

飞蓬两鬓，容易雪霜欺。能似旧，青青否，一丝丝。不须悲。草木无情物，催换叶，清秋节，芳未歇，寒先彻，底禁持。似我工愁，倘不教憔悴，造物何私。况天涯漂泊后，昨梦都非。老态垂垂。镜先知。念欢事少，忧心悄，吾衰早，复奚辞。长似此，星星矣，欲胡为。莫频窥。一样伤心色，行滋蔓，到吟髭。金粉改，江山在，越悽其。商妇琵琶，咽到无声处，萦损蛾眉。便青春又也，忍忆少年时。醉插花枝。
减兰·题宋媛妳阑花样图
作者：况周颐
朝代：清

凤双蝶只。花样翻新随意出。宛宛春痕。钩勒巫云作软温。珠花乞借。琐录斜行菱影罅。证取芳时。玉刻苕华懒窟词。
减字木兰花
作者：况周颐
朝代：清

风狂雨横。未必城南芳信准。说起前游。梦绕青蓬一叶舟。花枝纵好。载酒情怀都倦了。柳外湖边。付与鸳鸯付与蝉。
减字木兰花·美人骨1912
作者：况周颐
朝代：清

阳秋皮里。何止肉匀肌理腻。玉莹冰清。无俗偏宜百媚生。银屏读曲。药店飞龙为谁出。坦腹才难。消得文章比建安。
减字浣溪沙
作者：况周颐
朝代：清
体裁：词

彩笔能扶大雅轮。周情柳思更无伦。偶于疏处见苏辛。结习尽同成二我，多情不薄到今人。软红门外亦珠尘。
减字浣溪沙
作者：况周颐
朝代：清
体裁：词

忆昔梅边失赏音。十年凄绝据梧吟。为谁重理旧弹琴。青眼高歌望吾子，素心难得况而今。桃花潭水此情深。
减字浣溪沙
作者：况周颐
朝代：清
体裁：词

雁后霜前百不堪。飘镫何意得深论。赁庐天与近花庵。只为移情来海上，便须连句仿城南。人天慧业好同参。
减字浣溪沙
作者：况周颐
朝代：清

风雨高楼悄四围。残灯黏壁淡无辉，篆烟犹袅旧屏帏。己忍寒欺罗袖薄，断无春逐柳绵归。坐深愁极一沾衣。花与残春作泪垂。何论茵溷已辞枝。怜花切莫误情痴。听雨听风成暂遣，如尘如梦最相思。肠断都不似年时。荏苒霜华改鬓丝。自从青镜见颦眉。杜鹃啼彻落花时。屏上有山非小别，钗头无凤不常离。一泓清泪影娥池。一晌温存爱落晖，伤春心眼与愁宜，画阑凭损缕金衣。渐冷香如人意改，重寻梦亦昔游非。那能时节更芳菲。红到山榴恨事多。断无消息奈愁何。尊前唱彻懊侬歌。猧子局翻悲短劫，鲛人泪织委空波。钿盟禁得几蹉跎。风雨天涯怨亦恩。飘摇犹有未消魂。能禁寒彻是情根。月作眉颦终有望，香馀心字索重温。不辞痴绝伫黄昏。惨碧鬟天问不应。护花能得几金铃。摧残风雨若为情。捣麝尘香终淡薄，飞龙骨出亦伶俜。总然无梦不如酲。锦瑟知人恨已深。如何弦柱不侵寻。暗思前事拥轻衾。灯灺自怜偏炯炯，更长难得是沈沈。一簪华发十年心。
减字浣溪沙·其一
作者：况周颐
朝代：清

风雨高楼悄四围。残灯黏壁淡无辉，篆烟犹袅旧屏帏。己忍寒欺罗袖薄，断无春逐柳绵归。坐深愁极一沾衣。
减字浣溪沙·其七
作者：况周颐
朝代：清

惨碧鬟天问不应。护花能得几金铃。摧残风雨若为情。捣麝尘香终淡薄，飞龙骨出亦伶俜。总然无梦不如酲。
减字浣溪沙·其三
作者：况周颐
朝代：清

荏苒霜华改鬓丝。自从青镜见颦眉。杜鹃啼彻落花时。屏上有山非小别，钗头无凤不常离。一泓清泪影娥池。
减字浣溪沙·其二
作者：况周颐
朝代：清

花与残春作泪垂。何论茵溷已辞枝。怜花切莫误情痴。听雨听风成暂遣，如尘如梦最相思。肠断都不似年时。
减字浣溪沙·其五
作者：况周颐
朝代：清

红到山榴恨事多。断无消息奈愁何。尊前唱彻懊侬歌。猧子局翻悲短劫，鲛人泪织委空波。钿盟禁得几蹉跎。
减字浣溪沙·其八
作者：况周颐
朝代：清
体裁：词

锦瑟知人恨已深。如何弦柱不侵寻。暗思前事拥轻衾。灯灺自怜偏炯炯，更长难得是沈沈。一簪华发十年心。
减字浣溪沙·其六
作者：况周颐
朝代：清

风雨天涯怨亦恩。飘摇犹有未消魂。能禁寒彻是情根。月作眉颦终有望，香馀心字索重温。不辞痴绝伫黄昏。
减字浣溪沙·其四
作者：况周颐
朝代：清

一晌温存爱落晖，伤春心眼与愁宜，画阑凭损缕金衣。渐冷香如人意改，重寻梦亦昔游非。那能时节更芳菲。
减字浣溪沙·听歌有感
作者：况周颐
朝代：清

解道伤心片玉词。此歌能有几人知。歌尘如雾一颦眉。碧海青天奔月后，良辰美景葬花时。误人毕竟是芳姿。惜起残红泪满衣。它生莫作有情痴。人天无地著相思。花若再开非故树，云能暂驻亦哀丝。不成消遣只成悲。蜂蝶无情刬地飞。杨花薄幸不成悲。落红心事底矜持。便似青山薶玉骨，愿为香雾护琼枝。枨枨歌管夜何其。侬亦三生杜牧之。多情何事误芳期。最伤春处送秋时。少日骢嘶芳草路，东风莺啭上林枝。而今真个隔天涯。带月沾霜信马归。晓来添得鬓边丝。绮窗重按玉梅词。紫陌铜驼劳怅望，黄河羌笛费悽其。闻愁万一阿侬知。
减字浣溪沙·美人唇1912
作者：况周颐
朝代：清
体裁：词

记向瑶窗写韵成。重轻音里识双声。石榴娇欲竞珠樱。笛孔腻分脂晕浥，绣绒香带唾花凝。怜卿吻合是深情。
减字浣溪沙·美人肉
作者：况周颐
朝代：清
体裁：词

丝竹平章总不如。屏风谁列十眉图。收藏惯贴是郎书。似燕瘦才能冒骨，如环丰却不垂腴。鸡头得似软温无。
减字浣溪沙·美人脐1912
作者：况周颐
朝代：清
体裁：词

可可珠容半寸余。麝熏温腻较何如。带罗微勒惜凝酥。
酒到暂能酡绛靥，药香长藉暖琼肤。梦中日入叶祯符。
减字浣溪沙·美人脐1912
作者：况周颐
朝代：清

可可珠容半寸余。麝熏温腻较何如。带罗微勒惜凝酥。酒到暂能酡绛靥，药香长藉煖琼肤。梦中日入叶祯符。
减字浣溪沙·美人腹1912
作者：况周颐
朝代：清
体裁：词

妙相规前写秘辛。圆肌粉致麝脐温。个中常满玉精神。郎若推心谁与置，天教贮恨不堪扪。輖饥可奈别经春。
减字浣溪沙·美人颈1912
作者：况周颐
朝代：清
体裁：词

延秀雒川鹤未翔。蝤蛴玉映镜中妆。低垂腻粉却羞郎。书雁迟回劳引望，绣鸳偎傍惯交相。溜钗情味亸鬟香。
减字浣溪沙·自题红梅图1925
作者：况周颐
朝代：清

文采风流易庆之。澄心妙迹继徐熙。春空霞绮在琼枝。世外仙源如可即，门中人面最相思。为谁珍重买胭脂。
减字浣溪沙·题纗华词1912
作者：况周颐
朝代：清
体裁：词

容易金风到海湄。懒蓱吹聚两词痴。玉箫声里识君迟。记得凌云常自惜，剧怜饮水不同时。而今真个慰輖饥。
减字浣溪沙九首
作者：况周颐
朝代：清

烂漫枝头见八重。倚云和露占春工。十分矜宠压芳丛。鬓影衣香沧海外，花时人事梦魂中。去年吟赏忒匆匆。万里移春海亦香。五云扶舰渡花王。从教綵笔费平章。萼绿华尤标俊赏，藐姑射不竞浓妆。遍翻芳谱只寻常。不分群芳首尽低。海棠文杏也肩齐。东风万一尚能西。见说墨江江上路，绿云红雪绣双堤。梅儿冢畔惜香泥。何止神州无此花。西方为问美人家。也应惆怅望云涯。风味斯闻樱饭好，天台容易恋胡麻。一春香梦逐浮槎。画省三休伫玉珂。峨冠宝带惹香多。锦云仙路簇青娥。似此春华能爱惜，有人芳节付蹉跎。隔花犹唱定风波。舜水祠堂璨云霞。广平铁石赋梅花。葛薇身世一枯槎。红树仙源仍世外，綵幡春色换邻家。过墙风蝶近纷挐。何处楼台罨画中。瑶林琼树绚春空。但论香国亦仙蓬。未必移根成怅惘，至今顾影越妍浓。怕无芳意与人同。且驻寻春油壁车。东风薄劣不关花。当花莫惜醉流霞。总为情深翻怨极，残阳偏近茜云斜。啼鹃说与各天涯。剪绿裁红十四词。迷花我合署樱痴。花能惹泪怕花知。安得蹑云飞绮梦，尽教浥露折繁枝。三山立马艳阳时。